
Αρχές καί Κανόνες για την εξυγίανση της λειτουργίας και 
την ανάπτυξη βασικών τομέων του εμπορίου καί της 
αγοράς - Θέματα Υπουργείου Ανάπτυξης. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 
Αρθρο 1 

Το άρθρο 1 του ν. 2323/1995 (ΦΕΚ145 Α’), όπως ισχύει, 
αντικαθίσταται ως εξής: 

"Άρθρο 1 

1. Για την εφαρμογή του παρόντος νόμου, υπαίθριο 
εμπόριο, πλανόδιο ή στάσιμο, νοείται η άσκηση εμπορι¬ 
κής δραστηριότητας σε χώρο ακάλυπτο, που δεν χαρα¬ 
κτηρίζεται ως επαγγελματική στέγη σύμφωνα με τις δια¬ 
τάξεις του π.δ. 34/1995 (ΦΕΚ 30 Α). Ακάλυπτοι χώροι νο¬ 
ούνται και οι εγκαταστάσεις που φέρουν μόνο στέγαστρο 
ή και περίφραγμα, τα οποία δεν αποτελούν μόνιμη κατα¬ 
σκευή. 

2. Υπαίθριο πλανόδιο εμπόριο νοείταιτο υπαίθριο εμπό¬ 
ριο που ασκείται με τη χρήση οποιουδήποτε οχήματος, 
αυτοκινούμενου ή μη ή οποιουδήποτε κινητού μέσου. Αν 
ο φορέας που σκοπεύει να ασκήσει ή που ασκεί εμπορική 
δραστηριότητα χρησιμοποιεί κινητή υποδομή σε συγκε¬ 
κριμένο σημείο, για χρόνο περισσότερο από τριάντα (30) 
συνεχόμενες ημέρες, η δραστηριότητα του διέπεται από 
τις διατάξεις για το υπαίθριο στάσιμο εμπόριο. Ως υπαί¬ 
θριο πλανόδιο εμπόριο νοείται και το εμπόριο που ασκεί¬ 
ται με τη μέθοδο των επισκέψεων από πόρτα σε πόρτα ή 
με οποιονδήποτε άλλον ανάλογο τρόπο, από πρόσωπα τα 
οποία δεν έχουν οποιαδήποτε σχέση με νόμιμα οργανω¬ 
μένη επιχείρηση. 

3. Γιατην άσκηση υπαίθριου πλανόδιου εμπορίου απαι¬ 
τείται η κατοχή άδειας. Η άδεια χορηγείται με απόφαση 


του νομαρχιακού συμβουλίου της οικείας Νομαρχιακής 
Αυτοδιοίκησης (Ν.Α.), στην περιφέρεια της οποίας κατοι¬ 
κεί ή διαμένει συνεχώς, κατά τα δύο τελευταία χρόνια, ο 
ενδιαφερόμενος. Οι άδειες άσκησης υπαίθριου πλανόδι¬ 
ου εμπορίου διακρίνονται: α) σε άδεια τύπου Α', η οποία 
ισχύει για την πώληση πρωτογενών προϊόντων γης (στα 
οποία περιλαμβάνονται και τα άνθη), αλιείας και ιχθυο¬ 
καλλιέργειας, σε όλη τη χώρα και β) σε άδεια τύπου Β', η 
οποία ισχύει για την πώληση των λοιπών προϊόντων στην 
περιφέρεια μόνο της οικείας Ν.Α. που τη χορηγεί. Στις ενι¬ 
αίες Ν.Α. αρμόδιο για τη χορήγηση της άδειας που προ- 
βλέπεται στο πρώτο εδάφιο είναι το νομαρχιακό συμβού¬ 
λιο του οικείου νομαρχιακού διαμερίσματος. Η άσκηση 
υπαίθριου πλανόδιου εμπορίου δεν επιτρέπεται σε πόλεις 
με πληθυσμό πάνω από είκοσι χιλιάδες (20.000) κατοί¬ 
κους. 

4. Σε κάθε Ν.Α. συγκροτείται, με απόφαση του οικείου 
νομάρχη, επιτροπή, η οποία αποτελείται από τον προϊ¬ 
στάμενο της υπηρεσίας Εμπορίου της οικείας Ν.Α., ως 
πρόεδρο και από έναν εκπρόσωπο των παρακάτω φορέ¬ 
ων, που ορίζονται από αυτούς: α) του επιμελητηρίου του 
νομού, β) του εμπορικού συλλόγου της πρωτεύουσας του 
νομού, γ) της ομοσπονδίας επαγγελματιών και βιοτεχνών 
του νομού, δ) του αντιπροσωπευτικότερου σωματείου μι- 
κροπωλητών του νομού, που καθορίζεται με απόφαση 
του νομάρχη, ε) της τοπικής ένωσης δήμων και κοινοτή- 
τωντου νομού και στ) της υπηρεσίας Τροχαίαςτου νομού. 

Η επιτροπή γνωμοδοτεί μέχρι την 30ή Νοεμβρίου κάθε 
έτους για το επόμενο έτος ως προς τον αριθμό των αδει¬ 
ών που χορηγούνται σύμφωνα με την παράγραφο 3, κατά 
κατηγορία επαγγελμάτων. Η γνώμη της επιτροπής υπο¬ 
βάλλεται στην οικεία Ν.Α.. 

Ο νομάρχης, αφού λάβει υπόψη τη γνώμη της επιτρο¬ 
πής, καθορίζει, με απόφαση του που εκδίδεται μέχρι την 
31η Δεκεμβρίου κάθε έτους, τον ανώτατο αριθμό των 
αδειών που πρόκειται να χορηγηθούν το επόμενο έτος. 

Η απόφαση του νομάρχη τοιχοκολλάται σε εμφανές ση¬ 
μείο του κεντρικού καταστήματος της οικείας Ν.Α.. 

Όσοι ενδιαφέρονται να αποκτήσουν άδεια άσκησης 
πλανόδιου υπαίθριου εμπορίου υποβάλλουν, μέχρι την 
31η Ιανουάριου κάθε έτους, αιτήσεις στην αρμόδια Ν.Α.. 
Η απόφαση επί των αιτήσεων εκδίδεται μέσα σε ένα (1) μή¬ 
να από τη λήξη της προθεσμίας υποβολής των αιτήσεων. 

Οι άδειες άσκησης υπαίθριου πλανόδιου εμπορίου 
ισχύουν για μία τριετία, είναι προσωποπαγείς και δεν 
επιτρέπεται να μεταβιβασθούν, να εισφερθούν, να εκμι¬ 
σθωθούν ή να παραχωρηθούν κατά χρήση. Κατ’ εξαίρε¬ 
ση, οι κάτοχοι των αδειών μπορούν να αναπληρώνονται 
στην άσκηση της δράστηριότητάς τους από συγγενικά 
πρόσωπα, εξ αίματος μέχρι τρίτου βαθμού και εξ αγχι¬ 
στείας μέχρι δεύτερου. 

5. Υπαίθριο στάσιμο εμπόριο νοείται κάθε μορφή άσκη¬ 
σης υπαίθριου εμπορίου που δεν αποτελεί πλανόδιο 
εμπόριο κατά την έννοια της παραγράφου 2. Για την 
άσκηση υπαίθριου στάσιμου εμπορίου απαιτείται η κατο¬ 
χή άδειας. Η άδεια χορηγείται από το αρμόδιο, κατά τό¬ 
πο, δημοτικό ή κοινοτικό συμβούλιο, κατά περίπτωση. Οι 
άδειες άσκησης υπαίθριου στάσιμου εμπορίου ισχύουν 
για μια τριετία, είναι προσωποπαγείς και δεν επιτρέπεται 
να μεταβιβασθούν, να εισφερθούν, να εκμισθωθούν ή να 
παραχωρηθούν κατά χρήση. 

Η άσκηση του υπαίθριου στάσιμου εμπορίου επιτρέπε¬ 
ται μόνο: 

α. σε θέσεις που καθορίζονται και οριοθετούνται από 
τους δήμους και τις κοινότητες, στο χώρο της δικαιοδο¬ 
σίας τους, 

β. σε ιδιωτικούς χώρους. 

6. Με αποφάσεις του δημοτικού ή κοινοτικού συμβου¬ 
λίου, κατά περίπτωση, που λαμβάνονται μέχρι την 31η 
Δεκεμβρίου κάθε έτους και ισχύουν για το επόμενο έτος, 
καθορίζεται ο ανώτατος αριθμός των αδειών, κατά κατη¬ 
γορία επαγγελμάτων, που πρόκειται να χορηγηθούν το 
επόμενο έτος και προσδιορίζονται ισάριθμες, συγκεκρι¬ 
μένες θέσεις για την άσκηση των υπαίθριων στάσιμων 
εμπορικών δραστηριοτήτων. Η απόσταση μεταξύ των θέ¬ 
σεων του προηγούμενου εδαφίου δεν επιτρέπεται να εί¬ 
ναι μικρότερη των εκατό (100) μέτρων, σε πόλεις με 
πληθυσμό πάνω από εκατό χιλιάδες (100.000) κατοίκους 
και των πενήντα (50) μέτρων, σε πόλεις με μικρότερο 
πληθυσμό, σε κωμοπόλεις και χωριά. 

Οι θέσεις άσκησης υπαίθριου εμπορίου πρέπει να βρί¬ 
σκονται εκτός: 

α) των δημοτικών και λαϊκών αγορών και 

β) περιοχών που γειτνιάζουν ή ευρίσκονται σε μικρή 
απόσταση από οργανωμένες ξενοδοχειακές μονάδες, 
μπροστά από την είσοδο εμπορικών καταστημάτων και 
εισόδους αρχαιολογικών χώρων, μουσείων, μνημείων 
και εκκλησιών. 

Η απόσταση των θέσεων άσκησης υπαίθριου στάσι¬ 
μου εμπορίου από τα άκρα των δημοτικών και λαϊκών 
αγορών δεν επιτρέπεται να είναι μικρότερη των τριακο- 
σίων (300) μέτρων, στους δήμους του λεκανοπεδίου Ατ¬ 
τικής και σε δήμους με πληθυσμό πάνω από εκατό χιλιά¬ 
δες (100.000) κατοίκους. 

Σε κάθε άλλη περίπτωση, η ανωτέρω απόσταση δεν 
επιτρέπεται να είναι μικρότερη των εκατόν πενήντα 
(150) μέτρων. 

Οι όροι της παραγράφου αυτής ισχύουν και για τη χο¬ 
ρήγηση άδειας άσκησης υπαίθριου στάσιμου εμπορίου 
σε ιδιωτικούς χώρους. 

7. Οι αποφάσεις του δημοτικού ή κοινοτικού συμβουλί¬ 
ου κατά τις παραγράφους 5 και 6, εκδίδονται ύστερα από 


γνώμη: α) του οικείου επιμελητηρίου, β) του εμπορικού 
συλλόγου, γ) της ομοσπονδίας επαγγελματιών-βιοτε- 
χνών της περιοχής, δ) του αντιπροσωπευτικότερου σω¬ 
ματείου μικροπωλητών της περιοχής, που καθορίζεται με 
απόφαση του αρμόδιου κατά περίπτωση δημάρχου ή 
προέδρου κοινότητας, ε) της εθνικής συνομοσπονδίας 
ατόμων με ειδικές ανάγκες, στ) των αρμόδιων εφοριών 
αρχαιοτήτων του Υπουργείου Πολιτισμού, όταν πρόκει¬ 
ται για παρακείμενους αρχαιολογικούς χώρους και ζ) 
της οικείας υπηρεσίας Τροχαίας. 

8. Οι αποφάσεις που λαμβάνονται κατά την παράγρα¬ 
φο 6, όταν πρόκειται για δήμους με πληθυσμό πάνω από 
δεκαπέντε χιλιάδες (15.000) κατοίκους ή για πρωτεύου¬ 
σες νομών, εκδίδονται ύστερα από γνώμη επιτροπής, 
που συγκροτείται με απόφαση του οικείου δημάρχου και 
αποτελείται από έναν εκπρόσωπο του δήμου, ως πρόε¬ 
δρο, και από έναν εκπρόσωπο των παρακάτω φορέων, 
που ορίζεται από αυτούς: α) του οικείου επιμελητηρίου, 
β) του εμπορικού συλλόγου, γ) της ομοσπονδίας επαγ- 
γελματιών-βιοτεχνών της περιοχής, δ) του αντιπροσω¬ 
πευτικότερου σωματείου μικροπωλητών, που καθορίζε¬ 
ται με απόφαση του αρμόδιου δημοτικού συμβουλίου, το 
οποίο ορίζει, ως εκπρόσωπό του, πρόσωπο το οποίο δρα¬ 
στηριοποιείται στη συγκεκριμένη περιοχή, ε) της εθνικής 
συνομοσπονδίας ατόμων με ειδικές ανάγκες, στ) των 
αρμόδιων εφοριών αρχαιοτήτων του Υπουργείου Πολιτι¬ 
σμού, όταν πρόκειται για παρακείμενους αρχαιολογι¬ 
κούς χώρους και ζ) της οικείας υπηρεσίας Τροχαίας. 

Η γνώμη της επιτροπής του προηγούμενου εδαφίου 
παρέχεται μέχρι την 30ή Νοεμβρίου κάθε έτους και ισχύ¬ 
ει για το επόμενο έτος. 

Όσοι ενδιαφέρονται να αποκτήσουν άδεια άσκησης 
υπαίθριου στάσιμου εμπορίου υποβάλλουν τις αιτήσεις 
τους στον αρμόδιο δήμο ή κοινότητα μέχρι την 31η Ια¬ 
νουάριου κάθε έτους. Οι αποφάσεις επί των αιτήσεων 
εκδίδονται μέσα σε ένα (1) μήνα από την ημερομηνία του 
προηγούμενου εδαφίου. 

9. Οι αποφάσεις των νομαρχιακών συμβουλίων, που 
λαμβάνονται κατά τις παραγράφους 3 και 4, και των δη¬ 
μοτικών ή κοινοτικών συμβουλίων, που λαμβάνονται κα¬ 
τά τις παραγράφους 5 και 6, κοινοποιούνται: α) στη Γενι¬ 
κή Γραμματεία Εμπορίου του Υπουργείου Ανάπτυξης, 
όταν πρόκειται για αποφάσεις οργάνων της Ν.Α. Αθηνών 
- Πειραιώς και δήμων και κοινοτήτων που εμπίπτουν 
στην περιφέρεια αυτής, β) στη Γενική Γραμματεία Εμπο- 
ρία$υ και στις οικείες περιφέρειες, όταν πρόκειται για 
αποφάσεις οργάνων των υπόλοιπων Ν.Α. και των δήμων 
και κοινοτήτων της χώρας. 

Δικαιούχοι άδειας από το συνολικό αριθμό των αδειών 
που χορηγούνται κατά τις παραγράφους 3 και 5 είναι, 
κατά σειρά προτεραιότητας, τα πρόσωπα των κατωτέρω 
κατηγοριών, εφόσον πληρούν τις νόμιμες προϋποθέ¬ 
σεις, είναι άνεργα και έχουν υποβάλει αίτηση με τα απα¬ 
ραίτητα δικαιολογητικά: 

(α) μέχρι ποσοστό δέκα τοις εκατό (10%), άτομα με 
αναπηρία τουλάχιστον εξήντα επτά τοις εκατό (67%) και 
τυφλοί, 

(β) μέχρι ποσοστό δεκαπέντε τοις εκατό (15%), πο¬ 
λύτεκνοι και τα τέκνα αυτών, καθώς και γονείς με τρία 
τέκνα, 

(γ) μέχρι ποσοστό δέκα τοις εκατό (10%), ανάπηροι 
και θύματα ειρηνικής περιόδου του ν. 1370/1944 (ΦΕΚ 82 
Α )> 

(δ) μέχρι ποσοστό δέκα τοις εκατό (10%), άτομα με 

αναπηρία πάνω από πενήντα τοις εκατό (50%), εφόσον 
δεν οφείλεται σε πολεμικά γεγονότα, 

(ε) μέχρι ποσοστό πέντε τοις εκατό (5%), γονείς ανή¬ 
λικων τέκνων με ειδικές ανάγκες και γονείς που προστα¬ 
τεύουν άτομα με νοητική υστέρηση, αυτισμό, βαριές 
αναπηρίες και πολλαπλές ανάγκες εξάρτησης, 

(στ) μέχρι ποσοστό δέκα τοις εκατό (10%), ομογενείς 
Βορειοηπειρώτες και ομογενείς παλιννοστούντες, που 
προέρχονται από την πρώην Ε.Σ.Σ.Δ. και τον Πόντο. 

Οι υπόλοιπες άδειες που απομένουν αδιάθετες χορη¬ 
γούνται με κλήρωση, η οποία διενεργείται μεταξύ των 
ενδιαφερομένων από το νομαρχιακό, το δημοτικό ή κοι¬ 
νοτικό συμβούλιο, κατά περίπτωση. 

Κλήρωση διενεργείται και όταν ο αριθμός των προσώ¬ 
πων που υπέβαλαν αίτηση και έχουν προτεραιότητα, 
υπερβαίνει τον αριθμό των αδειών που αναλογούν στη 
συγκεκριμένη κατηγορία προσώπων. 

Επίσης, κλήρωση διενεργείται και για τον καθορισμό 
κάθε συγκεκριμένης θέσης όπου πρόκειται να εγκατα¬ 
σταθεί ο κάθε κάτοχος της άδειας άσκησης υπαίθριου 
στάσιμου εμπορίου. 

Όλες οι κληρώσεις διενεργούνται δημοσίως, την ίδια 
ημέρα. Στις κλήρωσεις που διενεργούνται από τις Ν.Α. 
Αθηνών - Πειραιώς και Θεσσαλονίκης παρίσταται υπάλ¬ 
ληλος της Γενικής Γραμματείας Εμπορίου του Υπουργεί¬ 
ου Ανάπτυξης με Βαθμό Α' ή ομοιόβαθμος υπάλληλος 
της οικείας Περιφέρειας, στις κληρώσεις που διενεργού- 
νται από τις υπόλοιπες Ν.Α. της χώρας παρίσταται υπάλ¬ 
ληλος της οικείας Περιφέρειας με βςιθμό Α'και στις κλη¬ 
ρώσεις που διενεργούνται από τους δήμους και τις κοι¬ 
νότητες παρίσταται υπάλληλος της οικείας Ν.Α. με βαθ¬ 
μό Α'. Αν δεν εξαντλείται ο αριθμός των προς διάθεση 
αδειών, οι άδειες που μένουν αδιάθετες χορηγούνται 
μόνο με την τήρηση της διαδικασίας της παραγράφου 
αυτής, κατά το επόμενο έτος. 

Αν ο αριθμός των αιτήσεων που συγκεντρώνουν τις 
προϋποθέσεις του νόμου είναι μικρότερος από τον αριθ¬ 
μό των προς διάθεση αδειών, γίνονται δεκτές όλες οι αι¬ 
τήσεις και διενεργείται κλήρωση μόνο για τη συγκεκρι¬ 
μένη θέση που αντιστοιχεί σε κάθε άδεια. 

10. Με απόφαση των δημοτικών και κοινοτικών συμ¬ 
βουλίων, ύστερα από γνώμη των φορέων που αναφέρο- 
νται στην παράγραφο 7 ή της επιτροπής που προβλέπε- 
ται στην παράγραφο 8, κατά περίπτωση, καθορίζονται 
τα προϊόντα που πωλούνται, ως παραδοσιακά, στις περι¬ 
φέρειες των οικείων δήμων και κοινοτήτων. 

11. Με προεδρικό διάταγμα, που εκδίδεται ύστερα από 
πρόταση του Υπουργού Ανάπτυξης, καθορίζονται οι όροι 
και οι προϋποθέσεις χορήγησης, ανανέωσης, ανάκλησης 
και τροποποίησης των αδειών άσκησης υπαίθριου εμπο¬ 
ρίου, πλανόδιου και στάσιμου, οι προϋποθέσεις αναπλή- 
ρωσης των κατόχων των αδειών αυτών από συγγενικά 
πρόσωπα, άσκησης, από τα πρόσωπα αυτά, εμπορικής 
δραστηριότητας, η διαδικασία διαπίστωσης της συνδρο¬ 
μής των κριτηρίων στα πρόσωπα των κατηγοριών που 
αναφέρονται στην παράγραφο 9 και κάθε αναγκαία λε¬ 
πτομέρεια. 

12. Με προεδρικό διάταγμα, που εκδίδεται ύστερα από 
πρόταση των Υπουργών Ανάπτυξης, Περιβάλλοντος, 
Χωροταξίας και Δημόσιων Εργων, Πολιτισμού και Τουρι¬ 
στικής Ανάπτυξης, καθορίζονται οι ειδικοί όροι και οι 
προϋποθέσεις για τη χορήγηση, ανανέωση και ανάκληση 
των αδειών άσκησης δραστηριότητας υπαίθριου εμπορί¬ 
ου με ψυχαγωγικό, καλλιτεχνικό ή εκπαιδευτικό αντικεί¬ 


μενο, οι δικαιούχοι των αδειών αυτών, ο χρόνος ισχύος 
τους, η αναπλήρωση των κατόχων τους από συγγενικά 
πρόσωπα και κάθε αναγκαία λεπτομέρεια. 

Για τη χωροθέτηση των ανωτέρω δραστηριοτήτων, 
από τα χαρακτηριστικά και το μέγεθος των οποίων επη¬ 
ρεάζεται η λειτουργία, η φυσιογνωμία και η ταυτότητα 
της πόλης, απαιτείται σύμφωνη γνώμη της αρμόδιας 
υπηρεσίας του Υπουργείου Περιβάλλοντος, Χωροταξίας 
και Δημόσιων Εργων.» 

Άρθρο 2 

Το άρθρο 2 του ν. 2323/1995, όπως ισχύει, αντικαθί¬ 
σταται ως εξής: 

«Αρθρο 2 

1. Για τη συμμετοχή στις εμποροπανηγύρεις και στις 
υπαίθριες χριστουγεννιάτικες αγορές, απαιτείται άδεια. 
Η ισχύς της άδειας αυτής δεν μπορεί να υπερβαίνει τις 
πέντε (5) συναπτές ημέρες, όταν αφορά σε συμμετοχή 
σε εμποροπανηγύρεις και τις δέκα (10) συναπτές ημέ¬ 
ρες, όταν αφορά σε συμμετοχή σε υπαίθριες χριστου¬ 
γεννιάτικες αγορές. Η ισχύς των αδειών για συμμετοχή 
σε παραδοσιακές εμποροπανηγύρεις και ζωοπανηγύρεις 
που τελούνται μία φορά το χρόνο, δεν μπορεί να υπερ¬ 
βαίνει τις επτά (7) συναπτές ημέρες. Οι άδειες χορηγού¬ 
νται σε εμπόρους και σε όσους κατέχουν άδεια άσκησης 
υπαίθριου εμπορίου και εκδίδονται με απόφαση του αρ¬ 
μόδιου, κατά τόπο, δημοτικού ή κοινοτικού συμβουλίου, 
με την ευκαιρία θρησκευτικών ή επετειακών εορτών και 
ισχύουν για συγκεκριμένο χώρο και θέση, που προσδιο¬ 
ρίζονται με την ίδια απόφαση. Κατ’ εξαίρεση, για τη συμ¬ 
μετοχή σε εμποροπανηγύρεις και υπαίθριες χριστουγεν¬ 
νιάτικες αγορές που τελούνται στα νησιά της χώρας, 
εκτός από την Κρήτη και την Εύβοια, οι σχετικές άδειες 
εκδίδονται με απόφαση του κατά τόπο αρμόδιου νομαρ¬ 
χιακού συμβουλίου, εφόσον τα γεωγραφικά όρια κάθε 
νησιού συμπίπτουν με τα διοικητικά όρια αρμοδιότητας 
της οικείας νομαρχιακής αυτοδιοίκησης ή οι άδειες αφο¬ 
ρούν το νησί, όπου εδρεύει η οικεία Νομαρχιακή Αυτο¬ 
διοίκηση. Οι άδειες είναι προσωποπαγείς και δεν επιτρέ¬ 
πονται η μεταβίβαση, η εισφορά, η εκμίσθωση και η πα¬ 
ραχώρηση, κατά χρήση, των αδειών της παραγράφου 
αυτής, καθώς και η άσκηση των δικαιωμάτων που απορ¬ 
ρέουν από αυτές, από οποιονδήποτε τρίτο, εκτός από τη 
σύζΰγο και τα τέκνα των κατόχων των αδειών. Το Δημό¬ 
σιο, Δήμοι ή Κοινότητες και Εκκλησιαστικές Αρχές δεν 
επιτρέπεται να εκμισθώνουν ή να παραχωρούν κατά χρή¬ 
ση χώρους που προορίζονται για τη λειτουργία εμπορο- 
πανηγύρεων ή χριστουγεννιάτικων αγορών σε πρόσωπα 
που δεν κατέχουν άδεια κατά την παρούσα παράγραφο. 
Με απόφαση του κατά περίπτωση αρμόδιου δημοτικού ή 
κοινοτικού συμβουλίου καθορίζονται τα είδη που επιτρέ¬ 
πεται να πωλούνται στις εμποροπανηγύρεις και στις 
υπαίθριες χριστουγεννιάτικες αγορές. 

2. Το αρμόδιο κατά τόπο νομαρχιακό συμβούλιο, με 
απόφασή του που εκδίδεται ύστερα από γνώμη: α) των 
οικείων επιμελητηρίων, β) του εμπορικού συλλόγου και 
γ) της ομοσπονδίας βιοτεχνών και επαγγελματιών του 
νομού, καθορίζει τους όρους και τις προϋποθέσεις και 
κάθε άλλη απαραίτητη λεπτομέρεια για τη λειτουργία 
αγοράς κατά τις Κυριακές (Κυριακάτικη Αγορά), σε προ¬ 
καθορισμένους χώρους της περιφέρειας του οικείου νο- 

μού. Με την ίδια απόφαση καθορίζονται και τα είδη που 
επιτρέπεται να πωλούνται στην ανωτέρω αγορά. 

Για τη συμμετοχή στην Κυριακάτικη Αγορά απαιτείται 
η κατοχή άδειας που χορηγείται με απόφαση του οικείου 
νομαρχιακού συμβουλίου, σύμφωνα με τις παραγρά¬ 
φους 3 και 4 του άρθρου 1 του παρόντος νόμου. Οι 
άδειες είναι προσωποπαγείς και δεν επιτρέπονται η με¬ 
ταβίβαση, η εισφορά, η εκμίσθωση και η παραχώρηση, 
κατά χρήση, των αδειών της παραγράφου αυτής, καθώς 
και η άσκηση των δικαιωμάτων που απορρέουν από αυ¬ 
τές, από οποιονδήποτε τρίτο. Το Δημόσιο, Δήμοι ή Κοι¬ 
νότητες και Εκκλησιαστικές Αρχές δεν επιτρέπεται να 
εκμισθώνουν ή να παραχωρούν κατά χρήση χώρους που 
προορίζονται για τη λειτουργία εμποροπανηγύρεων ή 
χριστουγεννιάτικων αγορών σε πρόσωπα που δεν κατέ¬ 
χουν άδεια κατά την παρούσα παράγραφο. 

3. Η λειτουργία Κυριακάτικων Αγορών επιτρέπεται με 
απόφαση του κατά τόπο αρμόδιου νομαρχιακού συμβου¬ 
λίου, ύστερα από εισήγηση του οικείου δημοτικού συμ¬ 
βουλίου, στις πόλεις της Ν.Α. Αθηνών - Πειραιώς, με 
πληθυσμό πάνω από εκατό χιλιάδες (100.000) κατοίκους 
και στις πόλεις των άλλων Ν.Α., με πληθυσμό πάνω από 
είκοσι χιλιάδες (20.000) κατοίκους, σύμφωνα με τα στοι¬ 
χεία της τελευταίας απογραφής. 

4. Τα έσοδα που προέρχονται από την έκδοση αδειών 
για συμμετοχή σε Κυριακάτικη Αγορά περιέρχονται στον 
οικείο Δήμο, στην περιφέρεια του οποίου λειτουργεί η 
Αγορά.» 

Άρθρο 3 

Οι παράγραφοι 1 και 2 του άρθρου 5 του ν. 2323/1995, 
όπως ισχύει, αντικαθίστανται ως εξής: 

«1. Ανεξάρτητα από τις ποινικές κυρώσεις που προ- 
βλέπονται στον Αγορανομικό Κώδικα (ν.δ. 136/1946, 
ΦΕΚ 298 Α ') για τις παρακάτω παραβάσεις, επιβάλλεται 
μόνο η διοικητική κύρωση του προστίμου, ως εξής: 
α) για έλλειψη άδειας, πρόστιμο χιλίων (1.000) ευρώ, 
β) για αυθαίρετη αλλαγή χώρου, μη τήρηση ωραρίου, 
μη αυτοπρόσωπη προσέλευση, μη τοποθέτηση ζυγού σε 
εμφανές σημείο, μη τοποθέτηση πινακίδων σε κάθε προϊ¬ 
όν με τις ενδείξεις της τιμής πώλησης ή της ποιότητας ή 
της προέλευσης του προϊόντος, καθώς και μη αναγραφή 
της αληθούς προέλευσης αυτού και μη τοποθέτηση ειδι¬ 
κής πινακίδας με τον αριθμό της άδειας και το όνομα του 
κατόχου της, πρόστιμο τριακοσίων (300) ευρώ, για κα¬ 
θεμιά από τις ανωτέρω παραβάσεις και 
γ) για διάθεση προϊόντων τα οποία δεν συνοδεύονται 
από τα παραστατικά που προβλέπονται από τις κείμενες 
διατάξεις, πρόστιμο πέντε χιλιάδων (5.000) ευρώ. 

2. Για τις παραβάσεις που δεν αναφέρονται στην πα¬ 
ράγραφο 1, με απόφαση της αρχής που χορηγεί τη συ¬ 
γκεκριμένη άδεια, επιβάλλεται πρόστιμο από τριακόσια 
(300) έως πέντε χιλιάδες (5.000) ευρώ, ανάλογα με τη 
βαρύτητα και τη συχνότητα της παράβασης. Η απόφαση 
του προηγούμενου εδαφίου εκδίδεται το αργότερο μέσα 
σε ένα μήνα από την ημερομηνία βεβαίωσης της παρά¬ 
βασης από τα αρμόδια ελεγκτικά όργανα. Σε περίπτωση 
που διαπραχθούν περισσότερες από τρεις παραβάσεις, 
το πρόστιμο διπλασιάζεται και η αρμόδια αρχή μπορεί να 
ανακαλεί, προσωρινά ή οριστικά, την άδεια. 

Τα πρόστιμα επιβάλλονται αμέσως, μετά τη βεβαίωση 
της παράβασης από τα αρμόδια ελεγκτικά όργανα που 
προβλέπονται στην παράγραφο 7 του άρθρου αυτού.» 


Άρθρο 4 

Το άρθρο 7 του ν. 2323/1995 αντικαθίσταται ως εξής: 

«Αρθρο 7 

1. Ο Γενικός Γραμματέας Περιφέρειας μπορεί με από¬ 
φασή του να εγκρίνει την ίδρυση, τη μετακίνηση ή την 
κατάργηση λαϊκών αγορών στην περιφέρεια των Ν.Α. 
Αθηνών - Πειραιώς και Θεσσαλονίκης, ύστερα από πρό¬ 
ταση του Δ.Σ. του οικείου Οργανισμού Λαϊκών Αγορών 
και γνώμη του οικείου δημοτικού συμβουλίου και της 
υπηρεσίας Τροχαίας. 

2. Με απόφαση των, κατά τόπους, αρμόδιων νομαρχια¬ 
κών συμβουλίων επιτρέπεται να ιδρύονται, να μετακινού¬ 
νται και να καταργούνται λαϊκές αγορές στις περιφέ¬ 
ρειες των οικείων νομών, ύστερα από γνώμη της επιτρο¬ 
πής που συγκροτείται με απόφαση του αρμόδιου νομαρ¬ 
χιακού συμβουλίου και αποτελείται: 1) από τον προϊστά¬ 
μενο της υπηρεσίας Εμπορίου της οικείας Νομαρχιακής 
Αυτοδιοίκησης, ως πρόεδρο και 2) από έναν εκπρόσωπο: 
α) του οικείου Δήμου, β) του οικείου Επιμελητηρίου, 
γ)του οικείου Εμπορικού Συλλόγου, δ) της υπηρεσίας 
Τροχαίας, ε) της αρμόδιας Εφορίας Αρχαιοτήτων του 
Υπουργείου Πολιτισμού, στ) της υπηρεσίας Πολεοδομί¬ 
ας, ζ) της Ομοσπονδίας ή του Συλλόγου Επαγγελματιών 
πωλητών λαϊκών αγορών της οικείας Ν.Α. και η) της 
Ομοσπονδίας ή του Συλλόγου παραγωγών πωλητών λαϊ¬ 
κών αγορών της οικείας Ν.Α.. 

3. Με απόφαση του Υπουργού Ανάπτυξης, ύστερα από 
γνώμη του Δ.Σ. του Οργανισμού Λαϊκών Αγορών Αθήνας - 
Πειραιά ή Θεσσαλονίκης, αντίστοιχα, καθορίζονται ο 
αριθμός των προς διάθεση αδειών και το είδος αυτών, 
για τις λαϊκές αγορές της Περιφέρειας των Ν.Α. Αθηνών - 
Πειραιώς και Θεσσαλονίκης, αντίστοιχα, ανάλογα με τον 
αριθμό των αδειών που έχουν προηγουμένως διαγράφει 
και τις πραγματικές ανάγκες των λαϊκών αγορών. 

Ο αρμόδιος, κατά περίπτωση, Οργανισμός Λαϊκών 
Αγορών, εντός προθεσμίας δέκα (10) ημερών από την 
έκδοση της απόφασης του Υπουργού Ανάπτυξης, προκη¬ 
ρύσσει τις προς διάθεση άδειες. Η προκήρυξη του Οργα¬ 
νισμού Λαϊκών Αγορών δημοσιεύεται σε δύο τουλάχι¬ 
στον ημερήσιες εφημερίδες πανελλήνιας κυκλοφορίας 
και τοιχοκολλάται στα καταστήματα του Υπουργείου 
Ανάπτυξης (Γενικής Γραμματείας Εμπορίου), των Οργα¬ 
νισμών Λαϊκών Αγορών Αθήνας - Πειραιά ή Θεσσαλονί¬ 
κης, αντίστοιχα, και των Ν.Α. Αθηνών - Πειραιώς ή Θεσ¬ 
σαλονίκης, αντίστοιχα, και αναρτάται στην επίσημη ιστο¬ 
σελίδα της Γενικής Γραμματείας Εμπορίου. 

4. Οσοι ενδιαφέρονται να αποκτήσουν άδεια επαγγελ- 
ματία πωλητή λαϊκών αγορών, υποβάλλουν τις αιτήσεις 
τους με τα απαιτούμενα δικαιολογητικά, μέσα στην προ¬ 
θεσμία που καθορίζεται στην προκήρυξη, η οποία δεν 
μπορεί να είναι μικρότερη των δεκαπέντε (15) ημερών. 

Οι αιτήσεις υποβάλλονται σε τριμελή επιτροπή, η 
οποία συγκροτείται με απόφαση του Υπουργού Ανάπτυ¬ 
ξης και αποτελείται από έναν εκπρόσωπο του Υπουργού, 
που ορίζεται ως πρόεδρος, έναν υπάλληλο της Διεύθυν¬ 
σης του Υπουργείου Ανάπτυξης που εποπτεύει τον Ορ¬ 
γανισμό Λαϊκών Αγορών Αθήνας - Πειραιά ή της Διεύ¬ 
θυνσης Εμπορίου της Νομαρχιακής Αυτοδιοίκησης Θεσ¬ 
σαλονίκης, αντίστοιχα, και έναν εκπρόσωπο που ορίζε¬ 
ται από το Δ.Σ. του οικείου Οργανισμού Λαϊκών Αγορών. 

Με την απόφαση συγκρότησης της επιτροπής ορίζο- 

νται ο γραμματέας της και το προσωπικό που επικουρούν 
το έργο της, από υπαλλήλους του Υπουργείου Ανάπτυ¬ 
ξης ή της Ν.Α. Θεσσαλονίκης. Τα μέλη της επιτροπής, ο 
γραμματέας και το βοηθητικό προσωπικό αμείβονται 
σύμφωνα με τις κείμενες διατάξεις, σε βάρος των πιστώ¬ 
σεων του προϋπολογισμού των Οργανισμών Λαϊκών 
Αγορών. Εντός τριάντα (30) ημερών από την εκπνοή της 
προθεσμίας υποβολής των αιτήσεων, η Επιτροπή συ¬ 
ντάσσει πίνακα στον οποίο αναγράφονται, σύμφωνα με 
το είδος και την κατηγορία των προϊόντων, οι ενδιαφε¬ 
ρόμενοι των οποίων οι αιτήσεις τους συγκεντρώνουν τις 
προϋποθέσεις χορήγησης της αντίστοιχης, κατά την 
προκήρυξη, άδειας επαγγελματία πωλητή λαϊκών αγο¬ 
ρών. Ο πίνακας τοιχοκολλάται στο κατάστημα του, κατά 
περίπτωση, αρμόδιου Οργανισμού Λαϊκών Αγορών. Κά¬ 
θε ενδιαφερόμενος που δεν αναγράφεται στον πίνακα 
μπορεί να ασκήσει ένσταση ενώπιον της Επιτροπής 
εντός προθεσμίας δέκα (10) ημερών, από την ημερομη¬ 
νία τοιχοκόλλησης του πίνακα. Η επιτροπή αποφαίνεται 
επί των ενστάσεων εντός προθεσμίας δεκαπέντε (15) 
ημερών, από την ημερομηνία της υποβολής τους. Αν η 
ένσταση γίνει δεκτή, ο ενδιαφερόμενος αναγράφεται 
στον πίνακα. 

5. Με απόφαση του οικείου νομαρχιακού συμβουλίου 
κάθε Νομαρχιακής Αυτοδιοίκησης εκτός των Ν.Α. Αθη¬ 
νών - Πειραιώς και Θεσσαλονίκης, που εκδίδεται ύστερα 
από εισήγηση του οικείου νομαρχιακού συμβουλίου και 
γνώμη της οικείας επιτροπής που συγκροτείται κατά την 
παρούσα παράγραφο, καθορίζεται ο αριθμός των προς 
διάθεση αδειών, ανάλογα με τον αριθμό των αδειών που 
έχουν προηγουμένως διαγραφεί και τις πραγματικές 
ανάγκες των λαϊκών αγορών κάθε Ν.Α.. 

Εντός προθεσμίας δέκα (10) ημερών από την έκδοση 
της απόφασης του προηγούμενου εδαφίου, ο οικείος νο¬ 
μάρχης προκηρύσσει τις υφιστάμενες κενές ή τις συνι- 
στώμενες νέες θέσεις, κατ’ αντιστοιχία με το είδος των 
επαγγελματικών αδειών. Η προκήρυξη δημοσιεύεται σε 
δύο τουλάχιστον τοπικές ημερήσιες εφημερίδες και τοι- 
χοκολλάται στο κεντρικό κατάστημα της οικείας Ν.Α.. 

Όσοι ενδιαφέρονται να αποκτήσουν άδεια επαγγελμα- 
τία πωλητή λαϊκών αγορών, υποβάλλουν τις αιτήσεις 
τους με τα απαιτούμενα δικαιολογητικά, μέσα στην προ¬ 
θεσμία που καθορίζεται στην προκήρυξη, η οποία δεν 
μπορεί να είναι μικρότερη των δεκαπέντε (15) ημερών. 

Οι αιτήσεις υποβάλλονται σε τριμελή επιτροπή η οποία 
συγκροτείται με απόφαση του αρμόδιου Γενικού Γραμμα¬ 
τέα Περιφέρειας και αποτελείται από δύο υπαλλήλους 
της οικείας περιφέρειας, εκ των οποίων ο ένας ορίζεται 
ως πρόεδρος, και έναν υπάλληλο της αρμόδιας Ν.Α.. 

Με την απόφαση συγκρότησης της επιτροπής ορίζο¬ 
νται ο γραμματέας της και το προσωπικό που επικουρούν 
το έργο αυτής, από υπαλλήλους της οικείας περιφέρειε- 
ας ή Ν.Α.. Εντός τριάντα (30) ημερών από την εκπνοή 
της προθεσμίας υποβολής των αιτήσεων, η Επιτροπή συ¬ 
ντάσσει πίνακα στον οποίο αναγράφονται, σύμφωνα με 
το είδος και την κατηγορία των προϊόντων, οι ενδιαφε¬ 
ρόμενοι των οποίων οι αιτήσεις τους συγκεντρώνουν τις 
προϋποθέσεις χορήγησης της αντίστοιχης, κατά την 
προκήρυξη, άδειας επαγγελματία πωλητή λαϊκών αγο¬ 
ρών. Ο πίνακας τοιχοκολλάται στο κεντρικό κατάστημα 
της οικείας Ν.Α.. Κάθε ενδιαφερόμενος που δεν αναγρά¬ 
φεται στον πίνακα μπορεί να ασκήσει ένσταση ενώπιον 
της Επιτροπής, εντός προθεσμίας δεκαπέντε (15) ημε¬ 
ρών από την ημερομηνία τοιχοκόλλησης του πίνακα. Η 


Επιτροπή αποφαίνεται επί των ενστάσεων εντός προθε¬ 
σμίας δεκαπέντε (15) ημερών από την ημερομηνία υπο¬ 
βολής τους. Αν η ένσταση γίνει δεκτή, ο ενδιαφερόμε¬ 
νος αναγράφεται στον πίνακα. 

6. Δικαιούχοι άδειας επαγγελματία πωλητή λαϊκών 
αγορών, από το συνολικό αριθμό των προς διάθεση 
αδειών, είναι κατά σειρά προτεραιότητας τα πρόσωπα 
των παρακάτω κατηγοριών, εφόσον είναι άνεργα: 

α) μέχρι ποσοστό πέντε τοις εκατό (5%), γονείς παι¬ 
διών με ειδικές ανάγκες και γονείς που προστατεύουν 
άτομα με νοητική υστέρηση, αυτισμό, βαριές αναπηρίες 
και πολλαπλές ανάγκες εξάρτησης, 
β) μέχρι ποσοστό δεκαπέντε τοις εκατό (15%), πολύ¬ 
τεκνοι και τα τέκνα αυτών, καθώς και γονείς με τρία τέ¬ 
κνα, 

γ) μέχρι ποσοστό πέντε τοις εκατό (5%), ανάπηροι 
που μπορούν να ασκήσουν επάγγελμα, εφόσον δεν λαμ¬ 
βάνουν σύνταξη από οποιονδήποτε ασφαλιστικό φορέα, 
δ) μέχρι ποσοστό πέντε τοις εκατό (5%), άτομα απε- 
ξαρτημένα από τα ναρκωτικά και το αλκοόλ, 
ε) μέχρι ποσοστό πέντε τοις εκατό (5%), ομογενείς 
Βορειοηπειρώτες και ομογενείς παλιννοστούντες που 
προέρχονται από την πρώην Ε.Σ.Σ.Δ. και τον Πόντο, 
στ) μέχρι ποσοστό δεκαπέντε τοις εκατό (15%), πρό¬ 
σωπα τα οποία, κατά τα τρία τελευταία χρόνια εργάστη¬ 
καν, αποδεδειγμένα, ως υπάλληλοι πωλητών λαϊκών 
αγορών ή είναι κάτοχοι άδειας άσκησης υπαίθριου εμπο¬ 
ρίου, 

ζ) μέχρι ποσοστό τρία τοις εκατό (3%), πρόσωπα τα 
οποία ασκούσαν εμπορία κατά το κύριο επάγγελμα και 
αδυνατούν να συνεχίσουν την άσκησή της, για λόγους 
νομικούς και οικονομικούς, εφόσον έχουν συμπληρώσει 
το εξηκοστό έτος της ηλικίας. 

Οι υπόλοιπες άδειες χορηγούνται με κλήρωση στην 
οποία μετέχουν όσοι έχουν υποβάλει αίτηση και είναι 
άνεργοι. 

Κλήρωση διενεργείται όταν ο αριθμός των προσώπων 
τα οποία έχουν προτεραιότητα, κατά κατηγορία, υπερ¬ 
βαίνει τον αριθμό των αδειών που αναλογεί σε κάθε κα¬ 
τηγορία προσώπων. 

Αν ο αριθμός των αιτήσεων είναι μικρότερος από τον 
αριθμό των προς χορήγηση αδειών, οι επιπλέον άδειες 
χορηγούνται μόνο ύστερα από νέα προκήρυξη και τήρη¬ 
ση της προβλεπόμενης διαδικασίας. 

Όλες οι κληρώσεις διενεργούνται δημοσίως, την ίδια 
ημέρα, από τις επιτροπές που προβλέπονται στις παρα¬ 
γράφους 4 και 5 του παρόντος άρθρου. 

7. Όσοι παράγουν πρωτογενή προϊόντα γης (στα 
οποία περιλαμβάνονται και τα άνθη), αλιείας και ιχθυο¬ 
καλλιέργειας, μπορούν να διαθέτουν αυτά στις λαϊκές 
αγορές, εφόσον κατέχουν άδεια παραγωγού. Η άδεια 
παραγωγού ισχύει για τις λαϊκές αγορές όλης της χώρας 
και χορηγείται: (α) με απόφαση του Δ.Σ. του Οργανισμού 
Λαϊκών Αγορών Αθήνας - Πειραιά ή Θεσσαλονίκης, κατά 
περίπτωση, όταν ο παραγωγός κατοικεί ή διαμένει μονί- 
μως στα διοικητικά όρια των Ν.Α. Αθηνών - Πειραιώς ή 
Θεσσαλονίκης αντίστοιχα και (β) με απόφαση του οικεί¬ 
ου νομαρχιακού συμβουλίου, όταν ο παραγωγός κατοι¬ 
κεί ή διαμένει μονίμως στα διοικητικά όρια των υπόλοι¬ 
πων Ν.Α.. 

Αδεια παραγωγού χορηγείται και σε πρόσωπα τα 
οποία συμβάλλουν, από κοινού, στην παραγωγή προϊό¬ 
ντων με τον κάτοχο γεωργικής εκμετάλλευσης και 
έχουν με αυτόν σχέση συγγένειας, εξ αίματος, μέχρι 

τρίτου βαθμού ή εξ αγχιστείας μέχρι δεύτερου. Η άδεια 
παραγωγού ισχύει για έξι (6) μήνες και για όλα τα προϊό¬ 
ντα που πωλούνται στις λαϊκές αγορές και μπορεί να 
ανανεώνεται, μία ή περισσότερες φορές, για ίσο χρόνο, 
κάθε φορά. 

Όσοι κατέχουν άδεια παραγωγού δεν μπορούν να δια¬ 
θέτουν στις λαϊκές αγορές προϊόντα τα οποία δεν προ¬ 
έρχονται από την παραγωγή τους, καθώς και προϊόντα 
που είναι τοποθετημένα σε αποθήκες και ψυγεία. 

8. Οι θέσεις που καταλαμβάνουν οι πωλητές προϊό¬ 
ντων στους χώρους των λαϊκών αγορών, καθορίζονται 
σύμφωνα με τον συνολικό αριθμό των υφιστάμενων θέ¬ 
σεων κατά κατηγορία προϊόντων, τον αριθμό των πουλη¬ 
τών συγκεκριμένου είδους προϊόντων, τα είδη των πω- 
λού μενών προϊόντων και την ποσότητα αυτών. Οι επαγ- 
γελματίες πωλητές, που δεν διαθέτουν πρωτογενή προϊ¬ 
όντα γης (στα οποία περιλαμβάνονται και τα άνθη), αλιεί¬ 
ας και ιχθυοκαλλιέργειας και δεν είναι κάτοχοι άδειας 
παραγωγού, τοποθετούνται στην αρχή ή στο τέλος των 
λαϊκών αγορών, με τρόπο που τους καθιστά απολύτως 
διακριτούς από τους άλλους πωλητές των παραπάνω κα¬ 
τηγοριών. Η τοποθέτηση των πωλητών γίνεται με απο¬ 
φάσεις του αρμόδιου, κατά περίπτωση, Οργανισμού Λαϊ¬ 
κών Αγορών Αθήνας - Πειραιά ή Θεσσαλονίκης, στις λαϊ¬ 
κές αγορές που ανήκουν στην αρμοδιότητά τους και με 
αποφάσεις των νομαρχιακών συμβουλίων των οικείων 
Ν.Α. στις υπόλοιπες λαϊκές αγορές. 

9. Με την επιφύλαξη της επόμενης παραγράφου και 
ανεξάρτητα από τις ποινικές κυρώσεις που επιβάλλονται 
με τις διατάξεις του Αγορανομικού Κώδικα, σε όσους πα¬ 
ραβαίνουν τους όρους και τις προϋποθέσεις λειτουργίας 
των λαϊκών αγορών επιβάλλονται, με απόφαση της αρ¬ 
χής που εκδίδει τη συγκεκριμένη άδεια, οι ακόλουθες 
διοικητικές κυρώσεις: α) πρόστιμο τριακοσίων (300) μέ¬ 
χρι είκοσι χιλιάδων (20.000) ευρώ, ανάλογα με τη βαρύ¬ 
τητα και τη συχνότητα της παράβασης, β) προσωρινή ή 
οριστική ανάκληση της άδειας. Αν διαπραχθούν περισ¬ 
σότερες από τρεις (3) παραβάσεις, το πρόστιμο διπλα¬ 
σιάζεται και η αρμόδια αρχή μπορεί να ανακαλεί, προσω¬ 
ρινά ή οριστικά, την άδεια. Η απόφαση με την οποία επι¬ 
βάλλεται πρόστιμο ή ανακαλείται η άδεια εκδίδεται μέσα 
σε προθεσμία τριάντα (30) ημερών από την ημερομηνία 
βεβαίωσης της σχετικής παράβασης. 

10. Ανεξάρτητα από τις ποινικές κυρώσεις που επιβάλ¬ 
λονται με τις διατάξεις του Αγορανομικού Κώδικα για τις 
παρακάτω παραβάσεις επιβάλλονται μόνο η διοικητική 
κύρωση του προστίμου, ως εξής: 

α) για έλλειψη άδειας, πρόστιμο χιλίων (1.000) ευρώ, 

β) για έλλειψη του τριπλότυπου δελτίου αποστολής, κα¬ 
τά το άρθρο 7α, καθώς και τιμολογίων, εν γένει, και λοι¬ 
πών παραστατικών, πρόστιμο πεντακοσίων (500) ευρώ, 

γ) για μη τήρηση όρων καθαριότητας, μη τήρηση ωρα¬ 
ρίου, αυθαίρετη κατάληψη θέσης ή αλλαγή αγοράς, μη 
αυτοπρόσωπη προσέλευση, μη τοποθέτηση ζυγού σε εμ¬ 
φανές σημείο, μη τοποθέτηση πινακίδων για κάθε πωλού- 
μενο προϊόν με τις ενδείξεις της τιμής πώλησης ή της 
ποιότητας ή της προέλευσης αυτού, καθώς και η ανα¬ 
γραφή αναληθούς προέλευσης του προϊόντος, μη τοπο¬ 
θέτηση ειδικής πινακίδας με τον αριθμό άδειας και το 
όνομα του κατόχου αυτής και χρήση βοηθητικού προσώ¬ 
που, χωρίς την τήρηση των διατάξεων του παρόντος, 
πρόστιμο τριακοσίων (300) ευρώ, για καθεμία από τις πα¬ 
ραβάσεις αυτές. 

Τα πρόστιμα επιβάλλονται αμέσως μετά τη βεβαίωση 


της παράβασης από τα αρμόδια ελεγκτικά όργανα, που 
προβλέπονται στην παράγραφο 7 του άρθρου 5, ει- 
σπράττονται σύμφωνα με τις διατάξεις του Κώδικα Ει- 
σπράξεως Δημοσίων Εσόδων (Κ.Ε.Δ.Ε., ν.δ. 356/1974, 
ΦΕΚ 90 Α') και διατίθενται σύμφωνα με τις διατάξεις 
του άρθρου 7β. 

Οι παράγραφοι 3 και 4 του άρθρου 5 εφαρμόζονται 
ανάλογα και στα πρόστιμα του παρόντος άρθρου. Με 
απόφαση του Υπουργού Ανάπτυξης ρυθμίζεται η διαδι¬ 
κασία επιβολής των προστίμων, καθώς και η αναπροσαρ¬ 
μογή τους, ανάλογα με τις επικρατούσες, κάθε φορά, οι¬ 
κονομικές συνθήκες. 

11. Την ευθύνη της τήρησης των διατάξεων του νόμου 
αυτού έχουν: α) στους χώρους των λαϊκών αγορών που 
λειτουργούν στην περιφέρεια αρμοδιότητας των Οργα¬ 
νισμών Λαϊκών Αγορών Αθήνας - Πειραιά και Θεσσαλο¬ 
νίκης, οι οργανισμοί αυτοί, τα Κλιμάκια Ελέγχου που 
προβλέπονται από το άρθρο 7α και οι αρμόδιες υπηρεσί¬ 
ες των Ν.Α. Αθηνών - Πειραιά και Θεσσαλονίκης κατά 
περίπτωση και β) στους χώρους των λαϊκών αγορών που 
λειτουργούν στις περιφέρειες των υπόλοιπων Ν.Α., τα 
Κλιμάκια Ελέγχου που προβλέπονται από το άρθρο 7α, 
οι αρμόδιες υπηρεσίες των οικείων Ν.Α., η Δημοτική 
Αστυνομία και η Ελληνική Αστυνομία (ΕΛ.ΑΣ.), σύμφωνα 
με τα οριζόμενα στις διατάξεις των άρθρων 159 έως 161 
του π.δ.141/1991 (ΦΕΚ 58 Α'), όταν δεν υπάρχει ή δεν 
επαρκεί η Δημοτική Αστυνομία και κριθεί απαραίτητο 
από τον αρμόδιο νομάρχη. 

12. Με προεδρικό διάταγμα, που εκδίδεται ύστερα από 
πρόταση του Υπουργού Ανάπτυξης, ρυθμίζονται τα θέ¬ 
ματα λειτουργίας των λαϊκών αγορών σε όλη τη χώρα 
και καθορίζονται τα προϊόντα που διατίθενται σε αυτές, 
τα είδη των επαγγελματικών αδειών, οι όροι, οι προϋπο¬ 
θέσεις και τα κριτήρια χορήγησης αυτών, η διαδικασία 
διαπίστωσης της συνδρομής των κριτηρίων στα πρόσω¬ 
πα των κατηγοριών που αναφέρονται στην παράγραφο 
7, η ανανέωση, η προσωρινή και οριστική ανάκληση, η 
μεταβίβαση και η αναθεώρηση των επαγγελματικών 
αδειών, η συγκρότηση, γενικώς, επιτροπών και επιτρο¬ 
πών Ελέγχου της λειτουργίας των λαϊκών αγορών και 
των παραγωγών αγροτικών προϊόντων στους τόπους 
παραγωγής, οι διοικητικές κυρώσεις που επιβάλλονται 
με αποφάσεις των Δ.Σ. των Οργανισμών Λαϊκών Αγορών 
Αθήνας - Πειραιά και Θεσσαλονίκης, σύμφωνα με τις δια¬ 
τάξεις του άρθρου 24 του ν. 1470/1938, η διαδικασία επι¬ 
βολής διοικητικών κυρώσεων και κάθε αναγκαία λεπτο¬ 
μέρεια.» 

Άρθρο 5 

Το άρθρο 17 του ν. 1023/1980 (ΦΕΚ 47 Α'), όπως ισχύ¬ 
ει, αντικαθίσταται ως εξής: 

«Άρθρο 17 

1. Οι επαγγελματίες πωλητές και παραγωγοί που προ¬ 
σέρχονται στους χώρους των λαϊκών αγορών υποχρεού- 
νται να καταβάλουν ημερήσιο δικαίωμα. Το ύψος του δι¬ 
καιώματος αυτού, η διαδικασία και ο τρόπος καταβολής 
και είσπραξής του, καθώς και κάθε αναγκαία λεπτομέ¬ 
ρεια ρυθμίζονται με απόφαση του Υπουργού Ανάπτυξης. 

2. Οι επαγγελματίες πωλητές των λαϊκών αγορών 
υποχρεούνται στην καταβολή του ημερήσιου δικαιώμα¬ 
τος που ορίζεται στην προηγούμενη παράγραφο, το 

οποίο αντιστοιχεί σε είκοσι πέντε (25) ημέρες κάθε ημε¬ 
ρολογιακού μήνα, ανεξάρτητα από την προσέλευσή 
τους στις λαϊκές αγορές. Από την υποχρέωση που καθο¬ 
ρίζεται στο προηγούμενο εδάφιο απαλλάσσονται οι 
επαγγελματίες πωλητές, οι οποίοι δεν προσέρχονται 
στις λαϊκές αγορές λόγω ανικανότητάς τους προς εργα¬ 
σία, η οποία διαρκεί περισσότερο από ένα (1) μήνα και 
βεβαιώνεται από τον αρμόδιο ασφαλιστικό φορέα. 

3. Οι παραγωγοί που κατέχουν άδεια προσέλευσης 
στις λαϊκές αγορές, υποχρεούνται στην καταβολή του 
ημερήσιου δικαιώματος, μόνον για όσες ημέρες προσέρ¬ 
χονται σε αυτές. 

4. Με απόφαση του Υπουργού Ανάπτυξης καθορίζο¬ 
νται τα ποσοστά του ημερήσιου δικαιώματος που προ- 
βλέπεται στην παράγραφο 1, τα οποία περιέρχονται 
στους Οργανισμούς Λαϊκών Αγορών Αθήνας - Πειραιά 
και Θεσσαλονίκης, στις Νομαρχιακές Αυτοδιοικήσεις και 
στους Δήμους, όπου λειτουργούν λαϊκές αγορές. Με την 
ίδια απόφαση καθορίζεται και ποσοστό επί του συνόλου 
του ημερήσιου δικαιώματος, το οποίο αποδίδεται στην 
Πανελλαδική Ομοσπονδία Συλλόγων Παραγωγών Αγρο¬ 
τικών Προϊόντων Πωλητών Λαϊκών Αγορών, στην Πα¬ 
νελλήνια Ομοσπονδία Σωματείων Πωλητών Λαϊκών Αγο¬ 
ρών και σε οποιονδήποτε φορέα με όμοιο σκοπό. Το πο¬ 
σό που αποδίδεται στις ανωτέρω Ομοσπονδίες μπορεί 
να διατίθεται για τον εκσυγχρονισμό, τη βελτίωση της 
λειτουργίας και την προβολή των λαϊκών αγορών, καθώς 
και για την κάλυψη μέρους των λειτουργικών αναγκών 
των Ομοσπονδιών αυτών. Η διάθεση του ποσού αυτού 
από τις Ομοσπονδίες για τους ανωτέρω σκοπούς επιτρέ¬ 
πεται ύστερα από έγκριση των Υπουργών Οικονομίας και 
Οικονομικών και Ανάπτυξης. Το χρηματικό ποσό που 
αποδίδεται στις Ομοσπονδίες κατατίθεται σε ειδικό λο¬ 
γαριασμό, που τηρείται στην Τράπεζα της Ελλάδος με 
τίτλο «Ειδικός Λογαριασμός Ταμείου Λαϊκών Αγορών 
για την ενίσχυση των Ομοσπονδιών που αναφέρονται 
στην παράγραφο 4 του άρθρου 17 του ν. 1023/1980». Οι 
όροι, οι προϋποθέσεις και η διαδικασία διάθεσης του πο¬ 
σού που αποδίδεται στις Ομοσπονδίες, καθώς και η ανα¬ 
προσαρμογή του ποσού αυτού και κάθε σχετική λεπτο¬ 
μέρεια, καθορίζονται με απόφαση του Υπουργού Ανά¬ 
πτυξης.» 

Άρθρο 6 

Μετά το άρθρο 7ε του ν. 2323/1995 προστίθεται άρθρο 
7στ ως εξής: 

«Αρθρο 7στ 

Οργανισμός Λαϊκών Αγορών Αθήνας - Πειραιά 

1. Ο Οργανισμός Λαϊκών Αγορών Αθήνας - Πειραιά 
διοικείται από δεκαπενταμελές Διοικητικό Συμβούλιο 
(Δ.Σ.) το οποίο αποτελείται από: 

α) τον διευθυντή της Διεύθυνσης Τροφίμων και Ποτών 
του Υπουργείου Ανάπτυξης, 
β) έναν εκπρόσωπο του Συλλόγου Εργαζομένων στον 
Οργανισμό Λαϊκών Αγορών Αθήνας - Πειραιά, 
γ) έναν εκπρόσωπο της Τοπικής Ενωσης Δήμων και 
Κοινοτήτων της Ν.Α. Αθηνών - Πειραιώς, 
δ) έναν εκπρόσωπο του Ενιαίου Φορέα Ελέγγχου Τρο¬ 
φίμων (Ε.Φ.Ε.Τ.), 

ε) έναν εκπρόσωπο του Εθνικού Συμβουλίου Κατανα¬ 
λωτών Ελλάδος, 


στ) δύο εκπροσώπους της Πανελλήνιας Ομοσπονδίας 
Σωματείων Επαγγελματιών Πωλητών Λαϊκών Αγορών, 
ζ) δύο εκπροσώπους της Πανελλαδικής Ομοσπονδίας 
Συλλόγων Παραγωγών Αγροτικών Προϊόντων Πωλητών 
Λαϊκών Αγορών, 

η) έναν εκπρόσωπο της Πανελλήνιας Συνομοσπονδίας 
Ενώσεων Αγροτικών Συνεταιρισμών (ΠΑ.Σ.Ε.ΓΕ.Σ.), 
θ) έναν εκπρόσωπο του Υπουργείου Αγροτικής Ανά¬ 
πτυξης και Τροφίμων, 

ι) τρία πρόσωπα που ορίζονται από τον Υπουργό Ανά¬ 
πτυξης, 

ια) έναν εκπρόσωπο της Ν.Α. Αθηνών - Πειραιώς. 

Τα μέλη του Δ.Σ. με τους αναπληρωτές τους ορίζονται 
από τους οικείους φορείς. 

2. Η θητεία των μελών του Δ.Σ. είναι διετής. Τα μέλη 
του Δ.Σ. διορίζονται με απόφαση του Υπουργού Ανάπτυ¬ 
ξης. Με την ίδια απόφαση ορίζονται, ως πρόεδρος του 
Δ.Σ., ένα από τα πρόσωπα της περίπτωσης ι' της προη¬ 
γούμενης παραγράφου και ως αντιπρόεδρος, ο προϊστά¬ 
μενος της Διεύθυνσης Τιμών, Τροφίμων και Ποτών του 
Υπουργείου Ανάπτυξης. Στο Δ.Σ. συμμετέχει ως εισηγη¬ 
τής χωρίς δικαίωμα ψήφου ο προϊστάμενος της Διεύθυν¬ 
σης του Οργανισμού Λαϊκών Αγορών Αθήνας - Πειραιά. 

Χρέη γραμματέα εκτελεί υπάλληλος του Οργανισμού 
Λαϊκών Αγορών Αθήνας - Πειραιά που ορίζεται, μαζί με 
τον αναπληρωτή του, από τον Πρόεδρο του Διοικητικού 
Συμβουλίου. Με απόφαση του Υπουργού Ανάπτυξης κα¬ 
θορίζονται οι αρμοδιότητες του Προέδρου και του Αντι¬ 
προέδρου του Διοικητικού Συμβουλίου και ρυθμίζονται 
τα θέματα που αφορούν τη σύγκληση, την απαρτία, την 
ψηφοφορία, την αναπλήρωση των μελών και γενικά τη 
λειτουργία αυτού. 

3. Το Δ.Σ. του Οργανισμού Λαϊκών Αγορών Αθήνας - 
Πειραιά έχει τις εξής αρμοδιότητες: 

α) δίδει τις γενικές κατευθύνσεις και ασκεί έλεγχο 
επί των εργασιών του Οργανισμού, 

β) εισηγείται στον Υπουργό Ανάπτυξης κάθε πρόσφο¬ 
ρο μέτρο για την αποτελεσματική οργάνωση και λειτουρ¬ 
γία των αγορών, 

γ) αποφασίζει για θέματα εσωτερικής οργάνωσης και 
λειτουργίας του Οργανισμού, 

δ) επιβάλλει διοικητικές κυρώσεις στους πωλητές λαϊ¬ 
κών αγορών, σε περιπτώσεις παραβάσεων των κείμενων 
διατάξεων, 

ε) αποφασίζει για θέματα εύρυθμης λειτουργίας και 
ελέγξου των λαϊκών αγορών, 
στ) αναθέτει στις υπηρεσίες του Οργανισμού την 
άσκηση των αρμοδιοτήτων του, όπου κρίνει τούτο σκό¬ 
πιμο, 

ζ) αποφασίζει για την πραγματοποίηση ερευνών, σεμι¬ 
ναρίων, διαφημιστικών και επικόινωνιακών ενεργειών 
και γενικότερα προβαίνει σε κάθε δραστηριότητα για την 
επίτευξη των στόχων του, 

η) γνωμοδοτεί για τον αριθμό και το είδος των χορη¬ 
γούμενων αδειών επαγγελματιών πωλητών λαϊκών αγο¬ 
ρών, 

θ) συντάσσει, τροποποιεί και υποβάλλει, για έγκριση, 
στον Υπουργό Ανάπτυξης τον ετήσιο προϋπολογισμό 
και τον οικονομικό απολογισμό, 
ι) διαπραγματεύεται με τους, κατά περίπτωση, αρμό¬ 
διους Δήμους, τα ετήσια τέλη καθαριότητας και αποκομι¬ 
δής απορριμμάτων από τους χώρους όπου λειτουργούν 
λαϊκές αγορές. 

4. Με απόφαση του Δ.Σ. του Οργανισμού Λαϊκών Αγο- 

ρών Αθήνας - Πειραιά, ύστερα από πρόταση του προέ¬ 
δρου αυτού, μπορεί να προσλαμβάνονται μέχρι δύο (2) 
επιστημονικοί συνεργάτες του προέδρου, για χρόνο ίσο 
με το χρόνο της θητείας του. Οι αποδοχές των επιστημο¬ 
νικών συνεργατών καθορίζονται με κοινή απόφαση των 
Υπουργών Οικονομίας και Οικονομικών και Ανάπτυξης, 
ύστερα από πρόταση του Δ.Σ. του Οργανισμού Λαϊκών 
Αγορών Αθήνας - Πειραιά, η οποία υπόκειται στην έγκρι¬ 
ση του Υπουργού Ανάπτυξης. 

5. Με κοινή απόφαση των Υπουργών Οικονομίας και 
Οικονομικών και Ανάπτυξης, που εκδίδεται σύμφωνα με 
τις διατάξεις του άρθρου 17 του ν. 3205/2003 (ΦΕΚ 297 
Α'), καθορίζεται η αμοιβή του προέδρου, των μελών, του 
εισηγητή και του γραμματέα του Διοικητικού Συμβουλί¬ 
ου του Οργανισμού Λαϊκών Αγορών Αθήνας - Πειραιά. 

6. Οι πόροι του Οργανισμού Λαϊκών Αγορών Αθήνας - 
Πειραιά αποτελούνται από επιχορηγήσεις του Κρατικού 
Προϋπολογισμού και του προϋπολογισμού δημοσίων 
επενδύσεων, δάνεια που συνάπτει και δωρεές, χορηγίες, 
κληρονομιές και κληροδοσίες που αποδέχεται ο Οργανι¬ 
σμός, τόκους από καταθέσεις, τυχόν επιχορηγήσεις από 
ειδικούς λογαριασμούς του Υπουργείου Ανάπτυξης, 
έσοδα από εκμετάλλευση περιουσιακών στοιχείων και 
έσοδα από συγχρηματοδοτούμενα προγράμματα της 
Ευρωπαϊκής Ενωσης ή άλλων Ελληνικών ή Διεθνών Ορ¬ 
γανισμών, πρόστιμα που επιβάλλονται με αποφάσεις του 
Δ.Σ. του οργανισμού Λαϊκών Αγορών Αθήνας - Πειραιά 
και το ημερήσιο δικαίωμα που προβλέπεται στο άρθρο 17 
του ν. 1023/1980 (ΦΕΚ 47 Α').» 

Άρθρο 7 

Η περίπτωση α' του άρθρου 7β του ν. 2323/1995, 
όπως ισχύει, αντικαθίσταται ως εξής: 

«α. Τα πρόστιμα που επιβάλλονται σύμφωνα με το άρ¬ 
θρο 5, πλην της παρ. 6 αυτού και το άρθρο 7, καθώς και 
τα πρόστιμα που επιβάλλονται από τη Δημοτική Αστυνο¬ 
μία, αποτελούν έσοδα του Κρατικού Προϋπολογισμού. 
Τα έσοδα αυτά διατίθενται: α) για την αμοιβή των μελών 
των Κλιμακίων Ελέγχου Λαϊκών Αγορών και Υπαίθριου 
Εμπορίου που λειτουργούν στη Ν.Α. Αθηνών - Πειραιώς, 
μέσω ειδικού κωδικού που εγγράφεται στον προϋπολο¬ 
γισμό της Γενικής Γραμματείας Εμπορίου του Υπουργεί¬ 
ου Ανάπτυξης, όταν προέρχονται από πρόστιμα που επι¬ 
βάλλονται για παραβάσεις οι οποίες τελούνται στην πε¬ 
ριφέρεια της Ν.Α. Αθηνών - Πειραιώς και β) για την 
αμοιβή των μελών των Κλιμακίων Ελέγχου Λαϊκών Αγο¬ 
ρών και Υπαίθριου Εμπορίου, που λειτουργούν στις υπό¬ 
λοιπες Ν.Α., μέσω ειδικού κωδικού, που εγγράφεται 
στον προϋπολογισμό της οικείας Ν.Α., όταν προέρχο¬ 
νται από πρόστιμα που επιβάλλονται για παραβάσεις οι 
οποίες τελούνται εκτός της περιφέρειας της Ν.Α. Αθη¬ 
νών - Πειραιώς. Το ύψος της αμοιβής των μελών των πα¬ 
ραπάνω κλιμακίων, ο τρόπος καταβολής αυτής και κάθε 
άλλη λεπτομέρεια καθορίζονται με κοινή απόφαση των 
Υπουργών Οικονομίας και Οικονομικών και Ανάπτυξης.» 

Άρθρο 8 

Η παρ. 1 του άρθρου 7γ του ν. 2323/1995, όπως ισχύει, 
αντικαθίσταται ως εξής: 

«1. Από τη Διεύθυνση Εμπορίου κάθε Ν.Α. τηρείται 
Μητρώο, στο οποίο εγγράφονται υποχρεωτικά τα φυσι¬ 
κά και νομικά πρόσωπα που είναι εγκατεστημένα στον 


οικείο νομό και πωλούν χονδρικώς πρωτογενή προϊόντα 
γης (στα οποία περιλαμβάνονται και τα άνθη), αλιείας 
και ιχθυοκαλλιέργειας. Το Μητρώο Χονδρεμπόρων τη¬ 
ρείται και σε ηλεκτρονική μορφή. Πρόσβαση σε όλα τα 
στοιχεία του Μητρώου έχει η οικεία Περιφέρεια και η Γε¬ 
νική Γραμματεία Εμπορίου του Υπουργείου Ανάπτυξης. 

Από τη Γενική Γραμματεία Εμπορίου του Υπουργείου 
Ανάπτυξης τηρείται Γενικό Μητρώο στο οποίο εγγράφο- 
νται, υποχρεωτικά, τα φυσικά και νομικά πρόσωπα που 
είναι εγγεγραμμένα στα Μητρώα Χονδρεμπόρων όλων 
των Ν.Α. της Χώρας. Οι εγγραφές στο Γενικό Μητρώο 
γίνονται με βάση τα στοιχεία των Μητρώων των Ν.Α. και 
τα στοιχεία που διαθέτει η Γενική Γραμματεία Εμπορίου. 
Η εγγραφή στα ανωτέρω Μητρώα περιλαμβάνει το όνο¬ 
μα και την επωνυμία, την κατοικία και την έδρα των φυ¬ 
σικών και νομικών προσώπων, αντίστοιχα, τον Αριθμό 
Φορολογικού Μητρώου (Α.Φ.Μ.), το συνολικό κύκλο ερ¬ 
γασιών και τον κύκλο εργασιών από την πώληση συγκε¬ 
κριμένου προϊόντος, την εταιρική μορφή, τους διαχειρι¬ 
στές και τα μέλη του Δ.Σ. των νομικών προσώπων. Στα 
Μητρώα αναγράφονται και όσες επιχειρήσεις είναι συν- 
δεδεμένες με τις χονδρεμπορικές, κατά την έννοια του 
άρθρου 4στ του ν. 703/1977 (ΦΕΚ 278 Α') και δραστη¬ 
ριοποιούνται στην παραγωγή, στην εισαγωγή και στο 
χονδρικό ή λιανικό εμπόριο πρωτογενών προϊόντων γης 
(στα οποία περιλαμβάνονται και τα άνθη), αλιείας και 
ιχθυοκαλλιέργειας. 

Ο Υπουργός Ανάπτυξης μπορεί, όταν επιβάλλεται από 
τις ανάγκες ευρυθμίας και ελέγχου της αγοράς, να ανα¬ 
ζητεί από αρμόδιες αρχές και δημόσιες υπηρεσίες, στοι¬ 
χεία που αφορούν την επιχειρηματική δραστηριότητα 
χονδρεμπόρων και χονδρεμπορικών επιχειρήσεων, τα 
οποία διαβιβάζει και στην Επιτροπή Ανταγωνισμού. 

Με απόφαση του Υπουργού Ανάπτυξης ρυθμίζονται τα 
θέματα της τήρησης των Μητρώων, η επιβολή προστί¬ 
μων για τη μη παροχή ή τη μη προσήκουσα παροχή στοι¬ 
χείων από τους εγγραφόμενους στα Μητρώα και κάθε 
αναγκαία λεπτομέρεια.» 

Άρθρο 9 

Η παράγραφος 2 του άρθρου 8α του ν. 2323/1995, 
όπως ισχύει, αντικαθίσταται ως εξής: 

«2.α) Ο Οργανισμός Λαϊκών Αγορών Θεσσαλονίκης 
διοικείται από δεκαπενταμελές Διοικητικό Συμβούλιο, το 
οηοίο αποτελείται από: 

(1) έναν υπάλληλο με βαθμό Α'κατηγορίας ΠΕ, της 
Διεύθυνσης Εμπορίου της Νομαρχιακής Αυτοδιοίκησης 
Θεσσαλονίκης, που ορίζεται από τον Νομάρχη, 

(2) έναν εκπρόσωπο των εργαζομένων στον Οργανι¬ 
σμό Λαϊκών Αγορών Θεσσαλονίκης, που προτείνεται 
από αυτόν, 

(3) έναν εκπρόσωπο της Τοπικής Ενωσης Δήμων και 
Κοινοτήτων Νομαρχίας Θεσσαλονίκης, που ορίζεται από 
τον Πρόεδρό της, 

(4) έναν εκπρόσωπο των Παραγωγών Αγροτικών Προϊ¬ 
όντων Πωλητών Λαϊκών Αγορών, που προτείνεται από 
την ΠΑ.Σ.Ε.ΓΕ.Σ., 

(5) δύο εκπροσώπους της Ομοσπονδίας Συλλόγων Πα¬ 
ραγωγών Λαϊκών Αγορών Κεντρικής Μακεδονίας, που 
ασκούν την επαγγελματική τους δραστηριότητα στην 
πόλη της Θεσσαλονίκης, 

(6) δύο εκπροσώπους της Ομοσπονδίας Σωματείων 
Επαγγελματιών Παραγωγών Λαϊκών Αγορών Θεσσαλί- 

ας, Μακεδονίας και Θράκης, που ασκούν την επαγγελμα¬ 
τική τους δραστηριότητα στην πόλη της Θεσσαλονίκης, 

(7) έναν εκπρόσωπο των καταναλωτών που προτείνε- 
ται από το Εθνικό Συμβούλιο Καταναλωτών Ελλάδος, 

(8) έναν υπάλληλο της Διεύθυνσης Αγροτικής Ανάπτυ¬ 
ξης της Νομαρχιακής Αυτοδιοίκησης Θεσσαλονίκης, που 
ορίζεται από τον Νομάρχη, 

(9) τρία πρόσωπα που ορίζονται από τον Υπουργό 
Ανάπτυξης, 

(10) έναν εκπρόσωπο της Νομαρχιακής Αυτοδιοίκησης 
Θεσσαλονίκης, που ορίζεται από τον Νομάρχη, 

(11) έναν εκπρόσωπο του Ενιαίου Φορέα Ελέγχου 
Τροφίμων (Ε.Φ.Ε.Τ.), που ορίζεται από αυτόν. 

β) Το Δ.Σ. του Οργανισμού Λαϊκών Αγορών Θεσσαλο¬ 
νίκης ασκεί τις αρμοδιότητες που ορίζονται στην παρ. 1 
του άρθρου 7στ'. 

Με απόφαση του Δ.Σ. του Οργανισμού Λαϊκών Αγο¬ 
ρών Θεσσαλονίκης, ύστερα από πρόταση του προέδρου 
αυτού, μπορεί να προσλαμβάνονται μέχρι δύο (2) επι¬ 
στημονικοί συνεργάτες του προέδρου, για χρόνο ίσο με 
το χρόνο της θητείας του. Οι αποδοχές των επιστημονι¬ 
κών συνεργατών καθορίζονται με κοινή απόφαση των 
Υπουργών Οικονομίας και Οικονομικών και Ανάπτυξης 
ύστερα από πρόταση του Δ.Σ. του Οργανισμού Λαϊκών 
Αγορών Θεσσαλονίκης, η οποία υπόκειται στην έγκριση 
του Υπουργού Ανάπτυξης. 

γ) Η θητεία του Διοικητικού Συμβουλίου είναι διετής. 
Τα μέλη του Διοικητικού Συμβουλίου του Οργανισμού 
Λαϊκών Αγορών Θεσσαλονίκης διορίζονται με απόφαση 
του Υπουργού Ανάπτυξης. Με την ίδια απόφαση ορίζεται 
ως πρόεδρος του Δ.Σ. ένα από τα πρόσωπα που ορίζει ο 
Υπουργός Ανάπτυξης. Στο Διοικητικό Συμβούλιο εκτελεί 
χρέη εισηγητή, χωρίς δικαίωμα ψήφου, ο προϊστάμενος 
της Διεύθυνσης του Οργανισμού Λαϊκών Αγορών Θεσ¬ 
σαλονίκης. Χρέη γραμματέα εκτελεί υπάλληλος του Ορ¬ 
γανισμού Λαϊκών Αγορών Θεσσαλονίκης, που ορίζεται 
μαζί με τον αναπληρωτή του από τον Πρόεδρο του Διοι¬ 
κητικού Συμβουλίου. Με απόφαση του Υπουργού Ανά¬ 
πτυξης καθορίζονται οι αρμοδιότητες του Προέδρου του 
Διοικητικού Συμβουλίου και ρυθμίζονται τα θέματα που 
αφορούν στη σύγκληση, την απαρτία, την ψηφοφορία, 
την αναπλήρωση των μελών και γενικά τη λειτουργία 
αυτού. 

Με κοινή απόφαση των Υπουργών Οικονομίας και Οι¬ 
κονομικών και Ανάπτυξης, που εκδίδεται σύμφωνα με τις 
διατάξεις του άρθρου 17 του ν. 3205/2003, καθορίζεται η 
αμοιβή του Προέδρου, των μελών, του εισηγητή και του 
γραμματέα του Διοικητικού Συμβουλίου του Οργανι¬ 
σμού Λαϊκών Αγορών Θεσσαλονίκης. 

δ) Οι πόροι του Οργανισμού Λαϊκών Αγορών Θεσσα¬ 
λονίκης αποτελούνται από επιχορηγήσεις του Κρατικού 
Προϋπολογισμού και του προϋπολογισμού δημοσίων 
επενδύσεων, δάνεια που συνάπτει και δωρεές, χορηγίες, 
κληρονομιές και κληροδοσίες που αποδέχεται ο Οργανι¬ 
σμός, τόκους από καταθέσεις, τυχόν επιχορηγήσεις από 
ειδικούς λογαριασμούς του Υπουργείου Ανάπτυξης, 
έσοδα από εκμετάλλευση περιουσιακών στοιχείων και 
έσοδα από συγχρηματοδοτούμενα προγράμματα της 
Ευρωπαϊκής Ενωσης ή άλλων Ελληνικών ή Διεθνών Ορ¬ 
γανισμών, πρόστιμα που επιβάλλονται με αποφάσεις του 
Δ.Σ του Οργανισμού Λαϊκών Αγορών Θεσσαλονίκης και 


το ημερήσιο δικαίωμα που προβλέπεται στο άρθρο 17 
του ν.1023/1980. 

Άρθρο 10 

Το άρθρο 10 του ν. 2323/1995 αντικαθίσταται ως εξής: 

«Αρθρο 10 

1. Για την ίδρυση καταστημάτων λιανικού εμπορίου 
απαιτείται άδεια, που χορηγείται με απόφαση του νο¬ 
μαρχιακού συμβουλίου της οικείας Νομαρχιακής Αυτο¬ 
διοίκησης, ύστερα από γνώμη της αντίστοιχης οικονομι¬ 
κής και κοινωνικής επιτροπής, του οικείου οργανισμού 
τοπικής αυτοδιοίκησης και του οικείου επιμελητηρίου, 
όταν η συνολική επιφάνεια του εμπορικού καταστήματος 
είναι: 

α) πάνω από 1.500 τ.μ. στα νησιά Ρόδος και Κέρκυρα, 
ανεξάρτητα από την απόσταση του καταστήματος από 
δήμο ή κοινότητα και στην Κρήτη, εφόσον το κατάστημα 
βρίσκεται σε απόσταση μέχρι είκοσι (20) χιλιόμετρα από 
το πολεοδομικό κέντρο της πρωτεύουσας κάθε νομού, 

β) πάνω από 500 τ.μ. στα νησιά Χίος, Κως, Λέσβος, 
Λήμνος, Σάμος, Σύρος, Ζάκυνθος, Κεφαλλονιά και Λευ¬ 
κάδα, 

γ) πάνω από 200 τ.μ. στα υπόλοιπα νησιά της χώρας, 

δ) πάνω από 2.500 τ.μ. σε δήμους με πληθυσμό πάνω 
από εκατό χιλιάδες (100.000) κατοίκους, εφόσον το κα¬ 
τάστημα βρίσκεται σε απόσταση μέχρι είκοσι (20) χιλιό¬ 
μετρα από το κέντρο των δήμων, 

ε) πάνω από 1.500 τ.μ., σε δήμους με πληθυσμό από 
είκοσι χιλιάδες (20.000) μέχρι εκατό χιλιάδες (100.000) 
κατοίκους, εφόσον το κατάστημα βρίσκεται μέχρι είκοσι 
(20) χιλιόμετρα από το κέντρο των δήμων. 

Το πληθυσμιακό όριο υπολογίζεται σύμφωνα με την 
τελευταία, κάθε φορά, απογραφή. 

Δεν απαιτείται άδεια της παρούσας παραγράφου για 
την ίδρυση καταστημάτων, οποιοσδήποτε επιφάνειας, 
στην περιφέρεια της Ν.Α. Αθηνών - Πειραιώς, με εξαίρε¬ 
ση τα νησιά της, της Νομαρχίας Ανατολικής Αττικής, της 
Νομαρχίας Δυτικής Αττικής και στα όρια του Δήμου Θεσ¬ 
σαλονίκης και Εχεδώρου. 

2. Στην επιφάνεια του καταστήματος δεν υπολογίζο¬ 
νται οι χώροι στάθμευσης των οχημάτων των πελατών 
και οι υπαίθριοι χώροι, εφόσον δεν χρησιμοποιούνται ως 
χώροι υποβοηθητικοί της εμπορικής δραστηριότητας. Η 
μίσθωση ή οποιοσδήποτε μορφής παραχώρηση χρήσης 
χώρου εντός καταστήματος σε άλλη επιχείρηση, δεν 
επηρεάζει τον υπολογισμό της συνολικής επιφάνειας 
αυτού. 

3. Η άδεια που προβλέπεται στην παράγραφο 1 απαι¬ 
τείται και για την ίδρυση δεύτερου ή περισσότερων κα¬ 
ταστημάτων λιανικού εμπορίου, μέσα στα όρια του αυ¬ 
τού δήμου, από την ίδια επιχείρηση ή από επιχειρήσεις 
που ελέγχονται από αυτήν, εφόσον τα καταστήματα 
απέχουν μεταξύ τους λιγότερο από εκατό (100) μέτρα 
και το άθροισμα της επιφάνειάς τους υπερβαίνει τα όρια 
που, κατά περίπτωση, ορίζονται στην παράγραφο 1. 

4. Όποιος ενδιαφέρεται να αποκτήσει την άδεια που 
προβλέπεται στην παράγραφο 1, υποβάλλει αίτηση στην 
αρμόδια αρχή. Η αίτηση συνοδεύεται από: (α) τοπογρα- 

φικό διάγραμμα, που απεικονίζει την ωφέλιμη επιφάνεια 
και τους αποθηκευτικούς και λοιπούς βοηθητικούς χώ¬ 
ρους του υπό ίδρυση καταστήματος, (β) σχέδιο κάτοψης 
των χτισμάτων και του περιβάλλοντος χώρου, καθώς και 
αρχιτεκτονικά σχέδια της οικοδομής και (γ) πλήρη οικο¬ 
νομοτεχνική μελέτη, το περιεχόμενο της οποίας πρέπει 
να καλύπτει τις απαιτήσεις των κριτηρίων της επόμενης 
παραγράφου. 

5. Για την έκδοση της άδειας που προβλέπεται στην 
παράγραφο 1, λαμβάνονται υπόψη, ιδίως: 

α) Οι επιπτώσεις στον ανταγωνισμό μεταξύ ομοειδών 
επιχειρήσεων, στην οικονομία της περιοχής, στην απα¬ 
σχόληση και στην επίδραση επί της λειτουργίας των μι- 
κρομεσαίων και μικρών επιχειρήσεων. 

β) Η ανάγκη διατήρησης της πληθυσμιακής βάσης της 
περιοχής, η διασφάλιση του κανονικού εφοδιασμού των 
καταναλωτών, η προστασία του εισοδήματός τους και η 
καλύτερη εξυπηρέτηση των αναγκών τους. 

γ) Ο χωροταξικός και πολεοδομικός σχεδιασμός και οι 
επιπτώσεις στο περιβάλλον και, ιδίως, η εναρμόνιση του 
όγκου και του τύπου της μονάδας προς το φυσικό και πο¬ 
λιτιστικό περιβάλλον της περιοχής, η ύπαρξη οδικού δι¬ 
κτύου και λοιπών έργων υποδομής και η επιβάρυνση του 
περιβάλλοντος από τις μετακινήσεις. 

Η συνδρομή των προϋποθέσεων που θέτουν τα ανωτέ¬ 
ρω κριτήρια αξιολογείται με βάση τα στοιχεία που διαθέ¬ 
τει ή μπορεί να συγκεντρώσει η αρμόδια Νομαρχιακή Αυ¬ 
τοδιοίκηση και τα στοιχεία που προσκομίζει ο ενδιαφε¬ 
ρόμενος για τη χορήγηση της άδειας. 

Στοιχεία πέραν των ανωτέρω και των όσων οφείλει να 
διαθέτει η αρμόδια Νομαρχιακή Αυτοδιοίκηση, μπορεί να 
ζητηθούν από τον ενδιαφερόμενο, εγγράφως, μέσα σε 
αποκλειστική προθεσμία δέκα (10) ημερών, από την ημε¬ 
ρομηνία κατάθεσης της αίτησής του. 

Για την έκδοση της άδειας που προβλέπεται στην πα¬ 
ράγραφο 1 λαμβάνονται υποχρεωτικά υπόψη, κατά τα 
λοιπά, τα εγκεκριμένα ρυμοτομικά και πολεοδομικά σχέ¬ 
δια της περιοχής και τυχόν εγκεκριμένες μελέτες περι¬ 
βαλλοντικών επιπτώσεων και τηρούνται οι διατάξεις της 
κείμενης πολεοδομικής νομοθεσίας. 

Τα καταστήματα του άρθρου αυτού που ιδρύονται, με¬ 
τά τη δημοσίευση του παρόντος νόμου, πρέπει να διαθέ¬ 
τουν τους αναγκαίους χώρους για τη στάθμευση των 
οχημάτων των πελατών και την εκφόρτωση των εμπο¬ 
ρευμάτων, κατά τα οριζόμενα στις οικείες διατάξεις. 

6. Η απόφαση του νομαρχιακού συμβουλίου, κατά την 
παράγραφο 1, πρέπει να είναι ειδικά αιτιολογημένη και 
εκδίδεται υποχρεωτικά, μέσα σε αποκλειστική προθε¬ 
σμία πενήντα (50) ημερών από την υποβολή της αίτησης, 
η οποία, μετά την άπρακτη πάροδο της παραπάνω προ¬ 
θεσμίας λογίζεται ότι γίνεται δεκτή. Η απόφαση του νο¬ 
μαρχιακού συμβουλίου υπόκειται σε ειδική διοικητική 
προσφυγή που ασκείται από όποιον έχει έννομο συμφέ¬ 
ρον, ενώπιον του Γενικού Γραμματέα της οικείας Περιφέ¬ 
ρειας, μέσα σε αποκλειστική προθεσμία δεκαπέντε (15) 
ημερών, από την κοινοποίηση της απόφασης στον αιτού- 
ντα ή από τότε που αυτός έλαβε πλήρη γνώση της προ¬ 
σβαλλόμενης απόφασης. Η απόφαση του Γενικού Γραμ¬ 
ματέα εκδίδεται μέσα σε αποκλειστική προθεσμία τριά¬ 
ντα (30) ημερών από την άσκηση της προσφυγής. Αν πα- 
ρέλθει άπρακτη η προθεσμία του προηγούμενου εδαφί¬ 
ου, η προσφυγή λογίζεται ότι γίνεται δεκτή και ακυρώνε¬ 
ται ή επικυρώνεται αναλόγως η απόφαση του νομαρχια¬ 
κού συμβουλίου. Αν την προσφυγή ασκεί ο αιτούμενος 


την έκδοση της άδειας, ο αρμόδιος Γενικός Γραμματέας 
εκδίδει διαπιστωτική πράξη για τη χορήγηση της άδειας, 
εντός αποκλειστικής προθεσμίας δεκαπέντε (15) ημερών 
από την ημερομηνία υποβολής της αίτησης. Η απόφαση 
του Γενικού Γραμματέα υπόκειται σε αίτηση ακυρώσεως 
ενώπιον του αρμόδιου Διοικητικού Εφετείου. 

7. Η παραβίαση των όρων της άδειας που χορηγείται 
κατά την παραγράφο 1 συνεπάγεται τις εξής διοικητικές 
κυρώσεις που επιβάλλονται από την αρχή που εκδίδει 
την άδεια: 

(α) πρόστιμο από πέντε χιλιάδες (5.000) ευρώ μέχρι 
πενήντα χιλιάδες (50.000) ευρώ, 

(β) προσωρινή ή οριστική ανάκληση της άδειας λει¬ 
τουργίας, ανάλογα με τη βαρύτητα και συχνότητα της 
παράβασης. 

Τα πρόστιμα επιβάλλονται με απόφαση του οικείου 
Νομάρχη και αποτελούν πόρο της οικείας Νομαρχιακής 
Αυτοδιοίκησης.» 

Άρθρο 11 

1. Με την επιφύλαξη των διατάξεων του Εθνικού Τε¬ 
λωνειακού Κώδικα (ν. 2960/2001, ΦΕΚ 265 Α'), κάθε εί¬ 
δους εμπορεύματα που διακινούνται στην αγορά με 
οποιονδήποτε τρόπο, χωρίς αυτός που τα διαθέτει να κα¬ 
τέχει την απαιτούμενη άδεια πωλητή, σύμφωνα με τις 
διατάξεις του ν. 2323/1995 (ΦΕΚ 145 Α') ή συνιστούν 
παράνομη απομίμηση προϊόντων τα οποία κυκλοφορούν 
νόμιμα στην αγορά ή κυκλοφορούν κατά παράβαση των 
διατάξεων του Κώδικα Βιβλίων και Στοιχείων (π.δ. 
186/1992, ΦΕΚ 84 Α'), κατάσχονται και καταστρέφονται 
ή διατίθενται σε νομικά πρόσωπα που εκπληρώνουν κοι¬ 
νωφελείς σκοπούς και σε ευαγή ιδρύματα. 

2. Η κατάσχεση των προϊόντων επιβάλλεται από τα 
Κλιμάκια Ελέγχου του άρθρου 7α του ν. 2323/1995 ή 
από τα όργανα της Δημοτικής Αστυνομίας ή από τα όρ¬ 
γανα της Υπηρεσίας Ειδικού Ελέγχου. 

3. Τα ανωτέρω όργανα συντάσσουν πρωτόκολλο κα¬ 
τάσχεσης το οποίο διαβιβάζεται στην πρόίσταμένη τους 
αρχή και στη Γενική Γραμματεία Εμπορίου του Υπουργεί¬ 
ου Ανάπτυξης. Το πρωτόκολλο κατάσχεσης τοιχοκολλά- 
ται στο κεντρικό κατάστημα του Δήμου στην περιφέρεια 
του οποίου επιβάλλεται η κατάσχεση και στο κατάστημα 
της Γενικής Γραμματείας Εμπορίου του Υπουργείου Ανά¬ 
πτυξης. 

14. Με απόφαση του αρμόδιου δημάρχου συγκροτείται 
επιτροπή που αποτελείται από έναν (1) εκπρόσωπο της 
Διεύθυνσης Εμπορίου της οικείας Νομαρχίας, έναν (1) 
εκπρόσωπο του Δήμου και έναν (1) εκπρόσωπο της οικεί¬ 
ας Δ.Ο.Υ.. Η επιτροπή αυτή είναι αρμόδια για την εκτίμη¬ 
ση της αξίας των κατασχόμενων προϊόντων. 

5. Με απόφαση του αρμόδιου δημάρχου επιβάλλεται 
πολλαπλούν τέλος, ίσο με το δεκαπλάσιο της αξίας των 
κατασχόμενων προϊόντων, όπως αυτή εκτιμάται από την 
επιτροπή που προβλέπεται στην προηγούμενη παράγρα¬ 
φο. Η απόφαση αυτή επιδίδεται στα πρόσωπα που ορίζο¬ 
νται στην παράγραφο 1 και στη διεύθυνση που δηλώ¬ 
νουν αυτά κατά την κατάσχεση των προϊόντων μέσα σε 
τρεις (3) ημέρες από την έκδοση της απόφασης του δη¬ 
μάρχου. Το πολλαπλούν τέλος αποτελεί πόρο του οικεί¬ 
ου Δήμου. 

6. Αν το πρόσωπο σε βάρος του οποίου επιβλήθηκε το 
πολλαπλούν τέλος δεν εξοφλήσει την οφειλή του μέσα 
σε πέντε (5) ημέρες από την επίδοση της απόφασης που 

προβλέπεται στην προηγουμένη παράγραφο, διατάσσε- 
ται με απόφαση του αρμόδιου δημάρχου η καταστροφή 
των κατασχόμενων προϊόντων ή η διάθεση αυτών στα 
νομικά πρόσωπα που ορίζονται στην παράγραφο 1. 

7. Με απόφαση του Υπουργού Ανάπτυξης ρυθμίζονται 
τα θέματα της διαδικασίας κατάσχεσης των εμπορευμά¬ 
των, της καταστροφής ή της διάθεσης αυτών, η αμοιβή 
των μελών της επιτροπής που ορίζεται στην παράγραφο 
4 και κάθε αναγκαία λεπτομέρεια. 

ΜΕΡΟΣ ΔΕΥΤΕΡΟ 

ΘΕΜΑΤΑ ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ 

Αρθρο 12 

Το άρθρο 23 του ν. 2224/1994 (ΦΕΚ 112 Α') αντικαθί¬ 
σταται ως εξής: 

«Αρθρο 23 

1. Καθιερώνεται, σε εθνική κλίμακα, ενιαίο πλαίσιο 
ωραρίου λειτουργίας των καταστημάτων κάθε είδους, με 
εξαίρεση αυτά που αναφέρονται στο άρθρο 42 του ν. 
1892/1990 (ΦΕΚ 101 Α') και στο άρθρο 14 του ν. 2194/ 
1994 (ΦΕΚ 34 Α'). Το ανωτέρω πλαίσιο ωραρίου καθορί¬ 
ζεται για τις καθημερινές ημέρες μέχρι την 21.00 ώρα 
και το Σάββατο μέχρι την 20.00 ώρα. 

2. Το πλαίσιο ωραρίου της προηγούμενης παραγρά¬ 
φου μπορεί, ανάλογα με τις συνθήκες και τις ανάγκες 
της περιοχής, να παρατείνεται κατά χρόνο σε όλο το νο¬ 
μό ή σε ορισμένη περιοχή αυτού, με αποφάσεις των οι¬ 
κείων νομαρχιακών συμβουλίων, που δημοσιεύονται 
στον ημερήσιο και τοπικό τύπο. Οι αποφάσεις του προη¬ 
γούμενου εδαφίου λαμβάνονται ύστερα από γνώμη 
όλων των κατά περίπτωση ενδιαφερόμενων οργανώσε¬ 
ων των εργοδοτών και των εργαζομένων, κατά τα προ- 
βλεπόμενα στη σχετική νομοθεσία, που παρέχεται μέσα 
σε αποκλειστική προθεσμία είκοσι (20) ημερών από τη 
σχετική πρόσκληση. Αν παρέλθει άπρακτη η προθεσμία 
αυτή, οι αποφάσεις των νομαρχιακών συμβουλίων εκδί- 
δονται χωρίς την ανωτέρω γνώμη. 

3. Σε όσους παραβιάζουν τις διατάξεις της παραγρά¬ 
φου 1 και τις αποφάσεις που εκδίδονται κατά την παρά¬ 
γραφο 2 του άρθρου αυτού επιβάλλονται κυρώσεις, σύμ¬ 
φωνα με τις διατάξεις της παραγράφου 7 του άρθρου 42 
του ν. 1892/1990 (ΦΕΚ 101 Α'), όπως αντικαταστάθηκε με 
την παρ. 7 του άρθρου 23 του ν. 1957/1991 (ΦΕΚ114Α ).» 

Άρθρο 13 

Η έναρξη της λειτουργίας των εμπορικών καταστημά¬ 
των και των καταστημάτων τροφίμων, κατά το άρθρο 12 
του παρόντος νόμου, δεν επιτρέπεται πριν από την 
05.00' ώρα, μετά την οποία είναι ελεύθερη. 

Άρθρο 14 

Το άρθρο 15 του ν. 802/1978 (ΦΕΚ 121 Α'), όπως ισχύ¬ 
ει, αντικαθίσταται ως εξής: 

«Αρθρο 15 

1. Επιτρέπεται η πώληση εμπορευμάτων με μειωμένες 
τιμές δύο φορές το χρόνο (τακτικές εκπτώσεις), στις 
εξής μόνο περιπτώσεις: 


α) για διάστημα πέντε (5) εβδομάδων από την 20η Ια¬ 
νουάριου κάθε έτους, εφόσον συμπίπτει με ημέρα Δευ¬ 
τέρα, άλλως από την αρχή της πρώτης εβδομάδας, μετά 
την παραπάνω ημερομηνία, 

β) για διάστημα έξι (6) εβδομάδων από την 15η Ιουλί¬ 
ου κάθε έτους, εφόσον συμπίπτει με ημέρα Δευτέρα, άλ¬ 
λως από την αρχή της πρώτης εβδομάδας, μετά την 
ανωτέρω ημερομηνία. 

Τριάντα (30) ημέρες πριν από την έναρξη των εκπτώ¬ 
σεων σύμφωνα με τις περιπτώσεις α' και β', απαγορεύε¬ 
ται στους υπεύθυνους των εμπορικών καταστημάτων να 
ανακοινώνουν, προς το κοινό, εκπτώσεις ή προσφορές 
με οποιονδήποτε τρόπο, ιδίως με διαφήμιση, επιστολές 
ή ανάρτηση διαφημιστικών πινακίδων. Η αναγραφή της 
παλαιάς και της νέας τιμής των προϊόντων που πωλού- 
νται με έκπτωση είναι υποχρεωτική σε εμφανή σημεία 
του καταστήματος και οπωσδήποτε στα σημεία όπου αυ¬ 
τά εκτίθενται. Όσοι παραβαίνουν τις διατάξεις της παρού¬ 
σας παραγράφου υπόκεινται στις ποινικές κυρώσεις που 
προβλέπονται στο άρθρο 31 του Αγορανομικού Κώδικα 
και, επιπλέον, τους επιβάλλεται πρόστιμο μέχρι ποσού 
ίσου με το 0,5% του ετησίου κύκλου εργασιών που πραγ¬ 
ματοποιούν. Ο όρος επιχείρηση εκλαμβάνεται με την έν¬ 
νοια του άρθρου 4στ' του ν. 703/1977. Το πρόστιμο, σε 
περίπτωση υποτροπής, μπορεί να αυξάνεται μέχρι το 3% 
του ετησίου κύκλου εργασιών της συγκεκριμένης επιχεί¬ 
ρησης. Το πρόστιμο επιβάλλεται με απόφαση του Γενι¬ 
κού Γραμματέα της Περιφέρειας όπου τελείται η παρά¬ 
βαση, ύστερα από γνώμη Επιτροπής η οποία συγκροτεί¬ 
ται με απόφασή του και αποτελείται, από έναν υπάλληλο 
της Περιφέρειας και δύο υπαλλήλους της οικείας Νο¬ 
μαρχιακής Αυτοδιοίκησης. Ειδικά, για τις παραβάσεις 
που τελούνται στα όρια της Περιφέρειας Αττικής, τα 
πρόστιμα επιβάλλονται με απόφαση του Γενικού Γραμμα¬ 
τέα του Υπουργείου Ανάπτυξης. 

2. Αν οι εκπτώσεις είναι ανακριβείς ή παραπλανητικές 
ως προς το ποσοστό τους ή ως προς την ποσότητα των 
προσφερόμενων με έκπτωση προϊόντων ή ενέχουν 
οποιοσδήποτε μορφής απόκρυψη ή παραπλάνηση, επι¬ 
βάλλεται σε βάρος των υπευθύνων, με απόφαση του Νο¬ 
μάρχη της οικείας Νομαρχιακής Αυτοδιοίκησης όπου τε¬ 
λείται η παράβαση, πρόστιμο χιλίων (1.000) μέχρι εκατό 
χιλιάδων (100.000) ευρώ, ανάλογα με τη βαρύτητα και 
τη συχνότητα της παράβασης. 

3. Επιτρέπονται οι προσφορές συγκεκριμένων προϊό¬ 
ντων., ή προϊόντων ορισμένης κατηγορίας, για χρονικό 
διάστημα που δεν μπορεί να υπερβεί τις δέκα (10) συνε¬ 
χόμενες ημέρες, εφόσον αναγράφονται ευκρινώς η πα- 
λαιά και νέα τιμή των προϊόντων, σε εμφανή σημεία του 
καταστήματος και οπωσδήποτε στα σημεία όπου εκτίθε¬ 
νται τα προσφερόμενα προϊόντα. 

Σε κάθε περίπτωση, απαγορεύεται η προσφορά ειδών, 
των οποίων η ποσότητα υπερβαίνει το πενήντα τοις εκα¬ 
τό (50%) του συνόλου των ειδών που διαθέτει το κατά¬ 
στημα. Νέα προσφορά του ίδιου προϊόντος δεν επιτρέ¬ 
πεται πριν παρέλθουν εξήντα (60) ημέρες από την προη¬ 
γούμενη. Ο υπεύθυνος κάθε εμπορικού καταστήματος 
οφείλει να ανακοινώνει στη διεύθυνση εμπορίου της οι¬ 
κείας Νομαρχιακής Αυτοδιοίκησης και στον οικείο Εμπο¬ 
ρικό Σύλλογο, τις προσφορές που προτίθεται να κάνει, 
τουλάχιστον μια (1) ημέρα πριν από την έναρξή τους. 
Στην ανακοίνωση αναφέρονται τα προσφερόμενα προϊό¬ 
ντα και η χρονική διάρκεια της προσφοράς. 

4. Αν οι προσφορές είναι ανακριβείς ή παραπλανητικές 

ως προς το ποσοστό μείωσης των τιμών των προσφερό- 
μενων προϊόντων ή ως προς την ποσότητα αυτών ή ενέ¬ 
χουν οποιοσδήποτε μορφής απόκρυψη ή παραπλάνηση 
ή αν παραβιάζονται οι διατάξεις της προηγούμενης πα¬ 
ραγράφου, επιβάλλεται, σε βάρος των υπευθύνων, με 
απόφαση του Νομάρχη της οικείας Νομαρχιακής Αυτο¬ 
διοίκησης όπου τελείται η παράβαση, πρόστιμο πεντακο- 
σίων (500) μέχρι πενήντα χιλιάδων (50.000) ευρώ, ανά¬ 
λογα με τη βαρύτητα και τη συχνότητα της παράβασης. 
Το πρόστιμο του προηγούμενου εδαφίου επιβάλλεται 
πέραν των ποινικών κυρώσεων που προβλέπονται στο 
άρθρο 31 του Αγορανομικού Κώδικα. 

Τα πρόστιμα, που επιβάλλονται με τις διατάξεις του 
παρόντος άρθρου, εισπράττονται σύμφωνα με τις διατά¬ 
ξεις του Κ.Ε.Δ.Ε., αποτελούν πόρο του Κρατικού Προϋ¬ 
πολογισμού και ανακοινώνονται στη Γενική Γραμματεία 
του Υπουργείου Ανάπτυξης, μέσα σε προθεσμία τριάντα 
(30) ημερών από την επιβολή τους. 

5. Οι διατάξεις του άρθρου αυτού δεν εφαρμόζονται 
σε προσφορές προϊόντων παντοπωλείου. 

6. Με απόφαση του Υπουργού Ανάπτυξης καθορίζεται 
η χρονική περίοδος κατά την οποία τα χριστουγεννιάτικα 
είδη μπορούν να προσφέρονται σε μειωμένη τιμή. Με 
όμοια απόφαση καθορίζονται οι όροι και οι προϋποθέ¬ 
σεις χαρακτηρισμού των καταστημάτων πώλησης απο¬ 
θεμάτων (εΙοοΚ) και των εκπτωτικών καταστημάτων (ουί- 
ΙθΙ), καθώς και της πώλησης εμπορευμάτων από τα κατα¬ 
στήματα αυτά. 

Άρθρο 15 

1. Το πρώτο εδάφιο της παρ. 1 του άρθρου 24 του ν. 
2941/2001 (ΦΕΚ201 Α') αντικαθίσταται ως εξής: 

«1. Απαγορεύεται η πώληση εμπορευμάτων σε τιμές 
κάτω του κόστους αγοράς, όταν αυτή θέτει υπό διακιν- 
δύνευση ορισμένη αγορά ή θίγει κατά τρόπο ουσιώδη τις 
αρχές του ανταγωνισμού και τα συμφέροντα των κατα¬ 
ναλωτών.» 

2. Η περίπτωση α' της παρ.1 του άρθρου 24 του ν. 2941/ 
2001 (ΦΕΚ 201 Α') αντικαθίσταται ως εξής: 

«α. Ως κόστος αγοράς θεωρείται η τιμή μονάδας του 
προϊόντος, που αναγράφεται στο τιμολόγιο του προμη¬ 
θευτή, αφαιρουμένων των εκπτώσεων που αναφέρονται 
στο τιμολόγιο ή αποδεικνύονται με πιστωτικά σημειώμα¬ 
τα, ανεξάρτητα αν οι εκπτώσεις είναι βασικές ή εξαρτώ- 
νται από τον κύκλο εργασιών ή αναφέρονται σε συγκε¬ 
κριμένο χρονικό διάστημα, συνυπολογιζομένων στο κό¬ 
στος του Φ.Π.Α. και των λοιπών δασμών και φόρων, που 
τυχόν επιβάλλονται, καθώς και των μεταφορικών, εφό¬ 
σον δεν εμπεριέχονται στην τιμολογιακή τιμή.» 

Άρθρο 16 

Τιμές προϊόντων σε περιοχές ελεγχόμενης πρόσβασης 

1. Με απόφαση του Υπουργού Ανάπτυξης καθορίζο¬ 
νται τα βασικά είδη βιοτικής ανάγκης, τα οποία προσφέ- 
ρονται υποχρεωτικά στα κυλικεία που λειτουργούν σε 
χώρους, των οποίων την κυριότητα ή εκμετάλλευση 
έχουν το Δημόσιο, τα Ν.Π.Δ.Δ., οι οργανισμοί τοπικής 
αυτοδιοίκησης πρώτου και δεύτερου βαθμού και οι δημό¬ 
σιες και δημοτικές επιχειρήσεις, καθώς και το ανώτατο 
όριο των τιμών λιανικής πώλησης των προϊόντων αυτών 
και το ποσοστιαίο κέρδος που υπολογίζεται επί των τι¬ 


μών αυτών. Με απόφαση του ίδιου Υπουργού, μπορεί να 
ορίζεται ποσοστιαία, κατ’ έτος, αύξηση στις τιμές ορι¬ 
σμένων από τα προϊόντα του προηγούμενου εδαφίου. 

Σε εξαιρετικές περιπτώσεις, όταν συντρέχουν ειδικοί 
λόγοι, μπορεί, με απόφαση του Υπουργού Ανάπτυξης, 
ύστερα από αίτηση του αρμόδιου, κατά περίπτωση, δη¬ 
μοτικού ή κοινοτικού συμβουλίου, να εξαιρούνται από 
την εφαρμογή της παρούσας παραγράφου χώροι που 
ανήκουν στην κυριότητα ή εκμετάλλευση των αντίστοι¬ 
χων δήμων και κοινοτήτων. 

2. Αν διενεργείται δημόσιος πλειοδοτικός διαγωνι¬ 
σμός, με αντικείμενο τη μίσθωση χώρου, που ανήκει 
στην κυριότητα ή εκμετάλλευση των φορέων της προη¬ 
γούμενης παραγράφου, για τη λειτουργία εντός του χώ¬ 
ρου αυτού, κυλικείου ή την εκμετάλλευση υπάρχοντος 
κυλικείου, το ανώτατο όριο της τιμής λιανικής πώλησης 
των προϊόντων που αναφέρονται στην παράγραφο 1, κα¬ 
θώς και το ανώτατο όριο της τιμής λιανικής πώλησης άλ¬ 
λων προϊόντων που προσδιορίζει, κατά την κρίση του, ο 
φορέας που διεξάγει το διαγωνισμό, αποτελούν υποχρε¬ 
ωτικό και ουσιώδη όρο της σχετικής προκήρυξης. 

3. Ειδικά, αν διενεργείται δημόσιος πλεοδοτικός δια¬ 
γωνισμός, με αντικείμενο τη μίσθωση του χώρου που 
ανήκει στην κυριότητα ή εκμετάλλευση οργανισμών το¬ 
πικής αυτοδιοίκησης πρώτου και δεύτερου βαθμού ή νο¬ 
μικών προσώπων και επιχειρήσεων αυτών, για τη λει¬ 
τουργία κυλικείου ή την εκμετάλλευση υπάρχοντος κυλι¬ 
κείου εντός του χώρου αυτού, η επιλογή προϊόντων πέ¬ 
ραν των αναφερομένων στην παράγραφο 1, ο καθορι¬ 
σμός της τιμής λιανικής πώλησης αυτών και η κατ’ έτος 
αναπροσαρμογή της τιμής, γίνονται με απόφαση του κα¬ 
τά περίπτωση αρμόδιου νομαρχιακού, δημοτικού και κοι¬ 
νοτικού συμβουλίου ή με απόφαση του διοικητικού συμ¬ 
βουλίου του νομικού προσώπου ή της επιχείρησης. 

4. Οι τιμές λιανικής πώλησης των προϊόντων που ανα- 
φέρονται στην παράγραφο 1 και οι τιμές λιανικής πώλη¬ 
σης και άλλων προϊόντων, πέραν αυτών που αναγράφο¬ 
νται σε προκηρύξεις δημόσιων πλειοδοτικών διαγωνι¬ 
σμών, είναι δεσμευτικές για όσους μισθώνουν ή εκμε¬ 
ταλλεύονται, με οποιαδήποτε έννομη σχέση, κυλικεία 
κατά τις προηγούμενες παραγράφους. Η παραβίαση των 
όρων του προηγούμενου εδαφίου δημιουργεί, υπέρ του 
εκμισθωτή, λόγο καταγγελίας της μίσθωσης, χωρίς δι¬ 
καίωμα αποζημίωσης του μισθωτή. 

5. Η άρνηση διάθεσης και η έλλειψη βασικών ειδών 
βιοτικής ανάγκης, η υπέρβαση της οριζόμενης για αυτά 
ανώτατης τιμής πώλησης, της ποσοστιαίας αύξησης αυ¬ 
τής και του ποσοστιαίου κέρδους επί των τιμών αυτών, 
καθώς και η παραπλάνηση του καταναλωτή ως προς την 
ποιότητα και την ποσότητα των ειδών αυτών, συνιστούν 
παραβάσεις για τις οποίες επιβάλλεται, ανάλογα με την 
βαρύτητα και τη συχνότητά τους, πρόστιμο από τριακό¬ 
σια (300) ευρώ μέχρι τριάντα χιλιάδες (30.000) ευρώ. Τα 
πρόστιμα αυτά επιβάλλονται πέραν των ποινικών κυρώ¬ 
σεων που προβλέπονται στην παράγραφο 15 του άρθρου 
30 του Αγορανομικού Κώδικα (ν.δ. 136/1946), από τα αρ¬ 
μόδια ελεγκτικά όργανα, αμέσως με τη βεβαίωση της 
σχετικής παράβασης και εισπράττονται σύμφωνα με τις 
διατάξεις του Κώδικα Είσπραξης Δημοσίων Εσόδων. Με 
την απόφαση του Υπουργού Ανάπτυξης καθορίζεται ειδι¬ 
κότερα το ύψος του προστίμου που επιβάλλεται για κάθε 
μια από τις παραβάσεις της παρούσας παραγράφου. 




ΦΕΚ202 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3213 


Άρθρο 17 
Πωλήσεις βιβλίων 

1. Για τη λειτουργία εκθέσεων βιβλίου, σε συγκεκριμέ¬ 
νους χώρους, υπαίθριους ή στεγασμένους, απαιτείται 
άδεια, η οποία χορηγείται με απόφαση του αρμόδιου κα¬ 
τά τόπο νομαρχιακού συμβουλίου. 

2. Απαγορεύεται η λιανική πώληση βιβλίων κατά τη 
διάρκεια εκθέσεων βιβλίου, μέσα στον εκθεσιακό χώρο. 
Από την εφαρμογή του προηγούμενου εδαφίου εξαιρού¬ 
νται οι εκθέσεις βιβλίου, που διοργανώνονται από συνδι¬ 
καλιστικούς φορείς του τομέα έκδοσης και εμπορίας βι¬ 
βλίου. Η εξαίρεση ισχύει για μία μόνο έκθεση βιβλίου, 
ανά συνδικαλιστικό φορέα κατ’ έτος. 

Όταν οι εκθέσεις βιβλίου διοργανώνονται από πανελ¬ 
λήνιες δευτεροβάθμιες συνδικαλιστικές οργανώσεις, η 
εξαίρεση ισχύει για μία έκθεση, ανά νομό. 

Οι εκθέσεις βιβλίου που διοργανώνονται από τους πιο 
πάνω φορείς στην περιφέρεια της Νομαρχιακής Αυτο¬ 
διοίκησης Αθηνών - Πειραιώς, απέχουν μεταξύ τους, 
υποχρεωτικά, τουλάχιστον δέκα (10) ημέρες. 

3. Επιτρέπεται η πώληση βιβλίων σε εκθέσεις ή εκδη¬ 
λώσεις, εφόσον το αντικείμενό τους είναι συναφές με το 
περιεχόμενο των βιβλίων. Επίσης, επιτρέπεται η πώληση 
βιβλίων σε υπαίθριους χώρους, από φορείς εκδοτών ή 
βιβλιοπωλών, με την εποπτεία του Εθνικού Κέντρου Βι¬ 
βλίου (Ε.ΚΕ.ΒΙ.) εφόσον αυτά έχουν εκδοθεί πριν από 
δέκα (10) τουλάχιστον χρόνια και διατίθενται σε μειωμέ¬ 
νες τιμές. Οι διοργανωτές των υπαίθριων πωλήσεων βι¬ 
βλίου που αναφέρονται στο προηγούμενο εδάφιο, υπο¬ 
βάλλουν σχετική αίτηση στο νομαρχιακό συμβούλιο που 
προβλέπεται στην παράγραφο 1. Η αίτηση περιέχει το 
χρόνο διάρκειας της έκθεσης, που δεν υπερβαίνει τις δέ¬ 
κα (10) ημέρες, τους όρους συμμετοχής των εκδοτών ή 
βιβλιοπωλών και τα προς πώληση βιβλία, κατά τίτλο, πο¬ 
σότητα και τιμή διάθεσης στην έκθεση και πριν από αυ¬ 
τήν. 

4. Στους παραβάτες των διατάξεων των προηγούμε¬ 
νων παραγράφων επιβάλλεται, με απόφαση του κατά τό¬ 
πο αρμόδιου νομαρχιακού συμβουλίου, πρόστιμο από 
τριακόσια (300) μέχρι πέντε χιλιάδες (5.000) ευρώ ανά¬ 
λογα με τη βαρύτητα και τη συχνότητα της παράβασης. 

5. Οι διατάξεις των προηγούμενων παραγράφων δεν 
εφαρμόζονται στις εκθέσεις βιβλίων που διοργανώνο- 
νται από το Εθνικό Κέντρο Βιβλίου ή το Υπουργείο Πολι¬ 
τισμού. 

Άρθρο 18 

Σύσταση Εθνικού Συμβουλίου Ηλεκτρονικώς Επιχειρείν 

1. Συνιστάται στο Υπουργείο Ανάπτυξης Εθνικό Συμ¬ 
βούλιο Ηλεκτρονικώς Επιχειρείν (Ε.Σ.Η.Ε.), το οποίο 
αποτελεί συμβουλευτικό όργανο του Υπουργού Ανάπτυ¬ 
ξης για κάθε θέμα που είναι σχετικό με το ηλεκτρονικώς 
επιχειρείν και εποπτεύεται από αυτόν. 

2. Το Ε.Σ.Η.Ε. συγκροτείται από τριάντα (30) μέλη. 
Τα μέλη του Ε.Σ.Η.Ε. ορίζονται με απόφαση του Υπουρ¬ 
γού Ανάπτυξης, με θητεία δύο (2) ετών, η οποία μπορεί 
να ανανεωθεί, μια ή περισσότερες φορές, για ίσο χρόνο. 
Στο Ε.Σ.Η.Ε. συμμετέχουν υποχρεωτικά ένας εκπρόσω¬ 
πος του Υπουργείου Ανάπτυξης, ένας εκπρόσωπος του 
Υπουργείου Οικονομίας και Οικονομικών, ένας εκπρόσω¬ 
πος του Υπουργείου Μεταφορών και Επικοινωνιών, ένας 
εκπρόσωπος του Υπουργείου Δικαιοσύνης, ένας εκπρό¬ 


σωπος του Υπουργείου Δημόσιας Τάξης, ένας εκπρόσω¬ 
πος της Ένωσης Ελληνικών Τραπεζών, ένας εκπρόσω¬ 
πος της Αρχής Προστασίας Προσωπικών Δεδομένων, 
ένας εκπρόσωπος της Αρχής Διασφάλισης Απορρήτου 
Επικοινωνιών, ένας εκπρόσωπος της Εθνικής Επιτροπής 
Τηλεπικοινωνιών και Ταχυδρομείων, ένας εκπρόσωπος 
του Οργανισμού Πνευματικής Ιδιοκτησίας, ένας εκπρό¬ 
σωπος του Συνδέσμου Ελληνικών Βιομηχανιών (Σ.Ε.Β.), 
ένας εκπρόσωπος της Εθνικής Συνομοσπονδίας Εμπό¬ 
ρων Ελλάδος (Ε.Σ.Ε.Ε.), ένας εκπρόπωπος της Γενικής 
Συνομοσπονδίας Εργατών Ελλάδος (Γ.Σ.Ε.Ε.), ένας εκ¬ 
πρόσωπος της Γενικής Συνομοσπονδίας Επαγγελματιών 
Βιοτεχνών Εμπόρων Ελλάδος (Γ.Σ.Ε.Β.Ε.), ένας εκπρό¬ 
σωπος της Κεντρικής Ένωσης Επιμελητηρίων Ελλάδος, 
ένας εκπρόσωπος του Συνδέσμου Εταιριών Πληροφορι¬ 
κής Ελλάδος (Σ.Ε.Π.Ε.), ένας εκπρόσωπος του Εθνικού 
Συμβουλίου Καταναλωτών και ένας εκπρόσωπος του Συ¬ 
νηγόρου του Καταναλωτή. Οι παραπάνω εκπρόσωποι 
υποδεικνύονται από τους οικείους φορείς. Τα υπόλοιπα 
μέλη του Ε.Σ.Η.Ε. επιλέγονται από τον ακαδημαϊκό χώ¬ 
ρο ή το χώρο του εμπορίου και της βιομηχανίας και είναι 
πρόσωπα με ιδιαίτερη δραστηριότητα και διάκριση σε το¬ 
μείς συναφείς με το ηλεκτρονικώς επιχειρείν. 

3. Το Ε.Σ.Η.Ε. εισηγείται στον Υπουργό Ανάπτυξης τη 
λήψη κατάλληλων μέτρων για την ανάπτυξη του ηλε¬ 
κτρονικώς επιχειρείν και γνωμοδοτεί για κάθε θέμα που 
τίθεται σε αυτό από τον Υπουργό Ανάπτυξης. Ειδικότε¬ 
ρα στις αρμοδιότητες του Ε.Σ.Η.Ε. ανήκουν: α. Η υποβο¬ 
λή προτάσεων (αα) για το σχεδίασμά της εθνικής στρα¬ 
τηγικής στον τομέα του ηλεκτρονικώς επιχειρείν, την τε¬ 
χνολογική ανάπτυξη των ελληνικών επιχειρήσεων στον 
τομέα αυτόν και αύξηση της ανταγωνιστικότητάς τους, 
(ββ) για την εμπέδωση πνεύματος εμπιστοσύνης του κα¬ 
ταναλωτή κατά τις συναλλαγές του ηλεκτρονικού εμπο¬ 
ρίου, (γγ) για τη δημιουργία και ενημέρωση ενός πλαισί¬ 
ου ηλεκτρονικών συναλλαγών και υπηρεσιών της κοινω¬ 
νίας της πληροφορίας, με τα κριτήρια του οποίου καθορί¬ 
ζονται αυτές που αποδοκιμάζονται από το δίκαιο και την 
κοινωνία, β. Η παρακολούθηση της εξέλιξης της σχετι¬ 
κής ευρωπαϊκής νομοθεσίας και η υποβολή προτάσεων 
στη Διεύθυνση Ηλεκτρονικού Εμπορίου της Γενικής 
Γραμματείας Εμπορίου για την προώθηση από αυτήν των 
απαιτούμενων εκτελεστικών μέτρων εφαρμογής αυτής. 
Μέλη του Ε.Σ.Η.Ε. μπορούν να συμμετέχουν στην εκ¬ 
προσώπηση της χώρας στην Ευρωπαϊκή Ένωση ή σε διε¬ 
θνείς οργανισμούς, ύστερα από απόφαση του Υπουργού 
Ανάπτυξης. 

4. Με απόφαση του Υπουργού Ανάπτυξης ορίζεται 
Εκτελεστική Επιτροπή από εννέα (9) μέλη του Ε.Σ.Η.Ε., 
η οποία είναι αρμόδια για το συντονισμό των εργασιών 
αυτού. Με την ίδια απόφαση ορίζονται ο Πρόεδρος και ο 
Αντιπρόεδρος του Ε.Σ.Η.Ε.. Το Ε.Σ.Η.Ε. συνεδριάζει σε 
ολομέλεια και σε τμήματα, που καθορίζονται με απόφα¬ 
ση της Εκτελεστικής Επιτροπής. Στο Ε.Σ.Η.Ε. και στην 
Εκτελεστική του Επιτροπή παρέχεται η αναγκαία διοικη¬ 
τική υποστήριξη από τις αρμόδιες υπηρεσίες του Υπουρ¬ 
γείου Ανάπτυξης. 

5. Οι δαπάνες λειτουργίας του Ε.Σ.Η.Ε. και της Εκτε¬ 
λεστικής Επιτροπής βαρύνουν τις πιστώσεις της Γενικής 
Γραμματείας Εμπορίου του Υπουργείου Ανάπτυξης. Το 
Ε.Σ.Η.Ε. μπορεί να επιχορηγείται από φορείς του δημό¬ 
σιου ή ιδιωτικού φορέα. 

6. Με απόφαση του Υπουργού Ανάπτυξης, που εκδίδε- 
ται μέσα σε τριάντα (30) ημέρες από τη δημοσίευση του 

παρόντος νόμου, καταρτίζεται ο Κανονισμός Εσωτερι¬ 
κής Λειτουργίας του Ε.Σ.Η.Ε.: Με όμοια απόφαση καθο¬ 
ρίζονται οι λόγοι έκπτωσης των μελών του Ε.Σ.Η.Ε., ο 
τόπος συνεδριάσεων αυτού και της Εκτελεστικής του 
Επιτροπής και κάθε αναγκαία λεπτομέρεια. 

7. Με κοινή απόφαση των Υπουργών Οικονομίας και 
Οικονομικών και Ανάπτυξης καθορίζεται η αποζημίωση 
των μελών του Ε.Σ.Η.Ε. για κάθε συνεδρία στην οποία 
μετέχουν. 

Άρθρο 19 

1. Η παράγραφος 12 του άρθρου 45 του ν. 998/1979 
(ΦΕΚ 289 Α') αντικαθίσταται ως εξής: 

«12. Κάθε επέμβαση που προβλέπεται από τη δασική 
νομοθεσία στα δάση, στις δασικές και τις λοιπές εκτά¬ 
σεις που τελούν υπό τη διαχείριση των δασικών υπηρε¬ 
σιών είτε για τη μεταβολή του προορισμού και τη διάθε¬ 
σή τους για άλλες χρήσεις είτε για την εκτέλεση έργων 
μέσα σε αυτές και τη δημιουργία εγκαταστάσεων ή την 
παροχή άλλων εξυπηρετήσεων, έστω και χωρίς μεταβο¬ 
λή της κατά προορισμό χρήσης τους, ενεργείται πάντοτε 
κατόπιν καταβολής ανταλλάγματος χρήσης. Με κοινή 
απόφαση των Υπουργών Οικονομίας και Οικονομικών και 
Αγροτικής Ανάπτυξης και Τροφίμων, που δημοσιεύεται 
στην Εφημερίδα της Κυβερνήσεως, καθορίζεται το ύψος 
του ανταλλάγματος για κάθε κατηγορία επεμβάσεων, η 
διαδικασία επιβολής και είσπραξής του και κάθε άλλη 
αναγκαία λεπτομέρεια. Το αντάλλαγμα αυτό, από την 
καταβολή του οποίου εξαιρούνται το Δημόσιο και οι φο¬ 
ρείς που αναφέρονται στην παράγραφο 2Β' του άρθρου 
13 του ν. 1734/1987, κατατίθεται υπέρ του Κ.Τ.Γ.Κ. και 
Δασών και διατίθεται αποκλειστικά για την ανάπτυξη και 
προστασία των δασών. Το αντάλλαγμα χρήσης, που κα¬ 
ταβάλλεται σύμφωνα με την παράγραφο αυτή, οφείλε¬ 
ται και από τους κυρίους σταθμών ηλεκτροπαραγωγής 
από Ανανεώσιμες Πηγές Ενέργειας, οι οποίοι κατέχουν 
έγκριση επέμβασης σε δάση, δασικές και λοιπές εκτά¬ 
σεις που τελούν υπό τη διαχείριση των δασικών υπηρε¬ 
σιών, εφόσον η εν λόγω έγκριση έχει εκδοθεί μετά την 
έναρξη εφαρμογής του ν. 2244/1994 (ΦΕΚ 168 Α') και 
κατ 'εξαίρεση αποτελεί πόρο του Κρατικού Προϋπολογι¬ 
σμού. Το πιο πάνω αντάλλαγμα χρήσης καταβάλλεται 
σε προθεσμία ενός έτους από την έναρξη ισχύος του πα¬ 
ρόντος νόμου. Σε περίπτωση που δεν καταβληθεί στη 
νόμιμη προθεσμία το ανωτέρω αντάλλαγμα χρήσης από 
υπαιτιότητα του κυρίου του σταθμού, η οικεία δασική αρ¬ 
χή μπορεί να ζητήσει από το Διαχειριστή του Συστήμα¬ 
τος ή του Δικτύου την αποσύνδεση του σταθμού. Η απο- 
σύνδεση, σε περίπτωση που επέλθει, θα αποκαθίσταται 
μόνο μετά την καταβολή του οφειλόμενου ανταλλάγμα¬ 
τος. Ο Διαχειριστής του Συστήματος ή του Δικτύου μπο¬ 
ρεί να μην προβεί στη διακοπή λειτουργίας του σταθμού 
αν κατά την κρίση του δημιουργούνται προβλήματα τε¬ 
χνικής φύσεως ή επάρκειας τροφοδοσίας ηλεκτρικής 
ενέργειας. Στην περίπτωση αυτή ο Διαχειριστής του Συ¬ 
στήματος ή του Δικτύου παρακρατεί το οφειλόμενο 
αντάλλαγμα από το ποσό που οφείλει στον κύριο του 
σταθμού και αποδίδει αυτό στον Κρατικό Προϋπολογι¬ 
σμό ενημερώνοντας σχετικά την οικεία δασική αρχή.» 

2. Το πρώτο εδάφιο της παραγράφου 2 του άρθρου 58 
του ν. 998/1979 αντικαθίσταται ως εξής: 

«2. Για την εκτέλεση έργων υποδομής, την εγκατά¬ 
σταση δικτύων μεταφοράς και διανομής ηλεκτρικής 


ενέργειας, την κατασκευή υποσταθμών και εν γένει κάθε 
τεχνικού έργου, που αφορά την υποδομή και εγκατάστα¬ 
ση σταθμών ηλεκτροπαραγωγής, στα οποία περιλαμβά¬ 
νονται και τα έργα σύνδεσης με το Σύστημα ή το Δίκτυο 
όπως ορίζονται στο άρθρο 2 του ν. 2773/1999 (ΦΕΚ 286 
Α') και των συνοδών έργων, καθώς και των δικτύων με¬ 
ταφοράς και διανομής φυσικού αερίου και πετρελαϊκών 
προϊόντων μέσα σε δάση ή δασικές εκτάσεις απαιτείται 
έγκριση του Γενικού Γραμματέα της οικείας Περιφέ¬ 
ρειας. Στην απόφαση έγκρισης μπορεί να τίθενται όροι 
ως προς τον τρόπο και τις θέσεις εκτέλεσης των έργων 
και εγκατάστασης των δικτύων ή ορισμένων γραμμών ή 
αγωγών των δικτύων αυτών εντός του εδάφους, καθώς 
και να επιβάλλεται υποχρέωση συνδυασμού αυτών με 
υφιστάμενο ή υπό κατασκευή δίκτυο δασικών οδών ή με 
άλλα τεχνικά έργα. Εγκρίσεις επέμβασης σε δασικές 
εκτάσεις ή δάση κατά το άρθρο 58 του ν. 998/1979 (ΦΕΚ 
289 Α'), όπως ισχύει, ή παραχωρήσεις δημοσίων δασι¬ 
κών εκτάσεων κατά το άρθρο 13 του ν. 1734/1987 (ΦΕΚ 
189 Α'), όπως ισχύει, που έχουν εκδοθεί από το Ελληνι¬ 
κό Δημόσιο υπέρ ηλεκτροπαραγωγών από Ανανεώσιμες 
Πηγές Ενέργειας, παραμένουν έγκυρες και ισχυρές και 
μετά την τυχόν δικαστική ή διοικητική αναγνώριση τρί¬ 
του προσώπου ως ιδιοκτήτη των εκτάσεων αυτών. Στην 
περίπτωση αυτή, ο αναγνωριζόμενος ιδιοκτήτης υπει¬ 
σέρχεται αυτοδικαίως στη θέση του Δημοσίου, ως προς 
τις υποχρεώσεις και τα δικαιώματα αυτού για το αντάλ¬ 
λαγμα χρήσης ή το τίμημα παραχώρησης.» 

3. Η παράγραφος 3 του άρθρου 58 του ν. 998/1979 
αντικαθίσταται ως εξής: 

«3. Για την εφαρμογή του παρόντος νόμου στα έργα 
υποδομής της προηγούμενης παραγράφου περιλαμβάνο¬ 
νται και οι σταθμοί ηλεκτροπαραγωγής και τα συνοδό αυ¬ 
τών έργα. Η διάταξη της παραγράφου αυτής ισχύει από 
την έναρξη εφαρμογής του ν. 2244/1994 (ΦΕΚ 168 Α').» 

4. Με την επιφύλαξη των κείμενων διατάξεων περί 
ασφάλειας των πτήσεων επιτρέπεται εντός δασών, δασι¬ 
κών και λοιπών εκτάσεων που τελούν υπό τη διαχείριση 
των δασικών υπηρεσιών, η εγκατάσταση και λειτουργία 
εξοπλισμών για τη μέτρηση της ταχύτητας και των άλ¬ 
λων χαρακτηριστικών του ανέμου, όπως ιστών και πα¬ 
ρεμφερών εγκαταστάσεων, καθώς και η εκτέλεση των 
τυχόν αναγκαίων έργων οδοποιίας πρόσβασης, ύστερα 
από έγκριση του οικείου Δασάρχη ή του Διευθυντή Δα¬ 
σών, όπου δεν λειτουργεί Δασαρχείο, περιλαμβανομέ- 
νης και της Αττικής. Η έγκριση αυτή χορηγείται μέσα σε 
αποκλειστική προθεσμία δεκαπέντε (15) ημερών από την 
υποβολή του σχετικού αιτήματος. Γ ια τις προαναφερό- 
μενες επεμβάσεις, στις οποίες περιλαμβάνονται και τα τυ¬ 
χόν αναγκαία έργα οδοποιίας πρόσβασης, δεν οφείλεται 
το αντάλλαγμα χρήσης που ορίζεται στην παρ. 12 του άρ¬ 
θρου 45 του ν. 998/1979 (ΦΕΚ 289 Α'), όπως ισχύει. 

5. Για την εγκατάσταση του μετρητικού εξοπλισμού 
κατά την προηγούμενη παράγραφο, δεν απαιτείται η τή¬ 
ρηση της διαδικασίας περιβαλλοντικής αδειοδότησης 
κατά τις διατάξεις του ν. 1650/1986 (ΦΕΚ 160 Α'), όπως 
ισχύει. Η διαδικασία αυτή απαιτείται για τα τυχόν ανα¬ 
γκαία έργα οδοποιίας πρόσβασης. 

6. Αν αποξηλωθούν οι εξοπλισμοί πριν την εγκατάστα¬ 
ση του σταθμού ηλεκτροπαραγωγής από αιολική ενέρ¬ 
γεια, αποκαθίσταται υποχρεωτικώς ο χώρος της οικείας 
επέμβασης για την αποτροπή οποιοσδήποτε βλάβης της 
δασικής βλάστησης. Ειδικά, στην περίπτωση των έργων 
οδοποιίας πρόσβασης πρέπει να γίνεται πλήρης αποκα- 

τάσταση του χώρου της οικείας επέμβασης, εκτός αν η 
δασική υπηρεσία κρίνει ότι τα έργα αυτά πρέπει να δια¬ 
τηρηθούν για λόγους που ανάγονται στην προστασία ή 
διαχείριση του δασικού περιβάλλοντος. 

7. Στους παραβάτες των διατάξεων του παρόντος άρ¬ 
θρου επιβάλλονται οι ποινές που προβλέπονται στις δια¬ 
τάξεις των παραγράφων 4 και 5 του άρθρου 71 του 
ν. 998/1979 (ΦΕΚ 289 Α'), όπως ισχύει. 

8. Η εγκατάσταση και λειτουργία του μετρητικού εξο¬ 
πλισμού, σύμφωνα με τις διατάξεις του παρόντος άρ¬ 
θρου, δεν θεμελιώνει εμπράγματο δικαίωμα ή ενοχική 
σχέση επί του ακινήτου, ούτε δικαίωμα προτεραιότητας 
στην εν γένει αδειοδοτική διαδικασία. 

Άρθρο 20 

Οι μόνιμοι υπάλληλοι του Υπουργείου Ανάπτυξης, που 
μετακινήθηκαν στην Ειδική Υπηρεσία Διαχείρισης Επι¬ 
χειρησιακού Προγράμματος «Ανταγωνιστικότητα» 
(ΕΥΔ/ΕΠΑΝ) της Ειδικής Γραμματείας για την Ανταγωνι¬ 
στικότητα του ίδιου Υπουργείου, δικαιούνται πέραν του 
ειδικού επιδόματος της παρ. 7 του άρθρου 7 του ν. 2860/ 
2000 (ΦΕΚ 251 Α ') και το κίνητρο παραγωγικότητας της 
παρ. 5 του άρθρου 14 του ν. 2289/1995 (ΦΕΚ 27 Α'), από 
τη μετακίνησή τους, κατά τα ανωτέρω, μέχρι την 
31.1.2004. 

Άρθρο 21 

Στο τέλος της παρ. 2 του άρθρου 4 του ν. 1514/1985 
(ΦΕΚ 13 Α'), όπως αντικαταστάθηκε με την παρ. 3 του 
άρθρου 1 του ν. 2919/2001 (ΦΕΚ 128 Α'), προστίθεται 
εδάφιο ως εξής: 

«Στον Πρόεδρο και στους Αντιπροέδρους του Εθνικού 
Συμβουλίου Έρευνας και Τεχνολογίας (Ε.Σ.Ε.Τ.) χορη¬ 
γείται μηνιαία αποζημίωση, το ύψος της οποίας καθορί¬ 
ζεται με κοινή απόφαση των Υπουργών Οικονομίας και 
Οικονομικών και Ανάπτυξης. Στα λοιπά μέλη του Ε.Σ.Ε.Τ. 
καταβάλλεται αποζημίωση ανά συνεδρίαση, το ύψος της 
οποίας καθορίζεται με την ίδια απόφαση.» 

Άρθρο 22 

Ποσά υπερβάλλουσας ρευστότητας του Οργανισμού 
Βιομηχανικής Ιδιοκτησίας (Ο.Β.Ι.) και της Επιτροπής 
Ανταγωνισμού, μπορεί, αρχής γενομένης από τη χρήση 
του έτους 2004, με απόφαση των Υπουργών Οικονομίας 
και Οικονομικών και Ανάπτυξης, να διατίθενται για την 
κάλυψη υποχρεώσεων του Υπουργείου Ανάπτυξης είτε 
μέσω του Κρατικού Προϋπολογισμού είτε μέσω του λο¬ 
γαριασμού «Εισφορά εξ εγγυήσεων φιαλών υγραερίου». 

Άρθρο 23 

Περιφερειακοί Πόλοι Καινοτομίας 

1. Με απόφαση του Υπουργού Ανάπτυξης, ύστερα από 
πρόσκληση εκδήλωσης ενδιαφέροντος, μπορεί να 
εντάσσονται στις διατάξεις του παρόντος άρθρου, ένας 
ή περισσότεροι Περιφερειακοί Πόλοι Καινοτομίας 
(Π.Π.Κ.) ανά Περιφέρεια της Χώρας. Ως Π.Π.Κ. νοείται η 
ένωση φορέων, του ιδιωτικού και του ευρύτερου δημό¬ 
σιου τομέα, που έχουν σκοπό την ενίσχυση των τεχνο¬ 
λογικών και καινοτομικών επιδόσεων των Περιφερειών 


της Χώρας και την αύξηση της ανταγωνιστικότητας της 
περιφερειακής οικονομίας. 

2. Οι φορείς που συμμετέχουν στους Π.Π.Κ. μπορεί να 
είναι ερευνητικού και τεχνολογικού χαρακτήρα, Ανώτα¬ 
τα Εκπαιδευτικά Ιδρύματα (Α.Ε.Ι.) και Τεχνολογικά Εκ¬ 
παιδευτικά Ιδρύματα (Τ.Ε.Ι.), επιμελητήρια, επιχειρήσεις 
δημόσιου ή ιδιωτικού χαρακτήρα και κάθε φορέας που 
αναπτύσσει δραστηριότητα συναφή με τον ανωτέρω 
σκοπό στην Περιφέρεια. Η σύνθεση των Π.Π.Κ. μπορεί 
να μεταβάλλεται με τη συμμετοχή σε αυτούς νέων φο¬ 
ρέων κατά τη διάρκεια της λειτουργίας τους. 

3. Οι Π.Π.Κ. μπορούν να χρηματοδοτούνται από το 
Πρόγραμμα Δημοσίων Επενδύσεων του Υπουργείου 
Ανάπτυξης για τις δαπάνες ίδρυσής τους και τις δραστη¬ 
ριότητες που αναπτύσσουν για την επίτευξη των σκοπών 
της παραγράφου 1, στο πλαίσιο του εκάστοτε ισχύοντος 
περιφερειακού χάρτη ενισχύσεων και των ειδικών κανο¬ 
νισμών της Ευρωπαϊκής Ενωσης, για την έρευνα και τις 
μικρομεσαίες επιχειρήσεις. 

4. Με απόφαση του Υπουργού Ανάπτυξης καθορίζο¬ 
νται οι όροι και οι προϋποθέσεις χρηματοδότησης των 
Π.Π.Κ. κατά την παράγραφο 3, οι όροι και η διαδικασία 
αξιολόγησης των προτάσεων και ελέγχου των πραγμα¬ 
τοποιούμενων επενδύσεων και κάθε αναγκαία λεπτομέ¬ 
ρεια. 

Άρθρο 24 

1. Η ισχύς της Προσωρινής Άδειας Λειτουργίας που 
χορηγήθηκε σύμφωνα με την παρ. 5 του άρθρου 8 του 
ν. 2941/2001 (ΦΕΚ 201 Α') στις μονάδες της Δ.Ε.Η. Α.Ε., 
οι οποίες αναφέρονται στο άρθρο 42 του ν. 2773/1999 
(ΦΕΚ 286 Α'), παρατείνεται μέχρι την 31.12.2008. 

2. Στις μονάδες της Δ.Ε.Η. Α.Ε., στις οποίες έχουν χο¬ 
ρηγηθεί Άδειες Παραγωγής από τις 24.1.2002 μέχρι την 
έναρξη ισχύος του παρόντος, χορηγείται μέχρι την 
31.12.2008 Προσωρινή Άδεια Λειτουργίας, κατά την έν¬ 
νοια της παρ. 5 του άρθρου 8 του ν. 2941/2001 (ΦΕΚ 201 
Α'). 

3. Στις μονάδες που αναφέρονται στις προηγούμενες 
παραγράφους 1 και 2, περιλαμβάνονται και οι μονάδες 
της Δ.Ε.Η. Α.Ε. οι οποίες αναφέρονται στο Παράρτημα 
(Πίνακες Α και Β) της απόφασης του Υπουργού Ανάπτυ¬ 
ξης Δ5/ΗΛ/Α/23332/27.12.2004 (ΦΕΚ 1940 Β '). 

4. Περαιτέρω παράταση της διάρκειας των αδειών των 
προηγούμενων παραγράφων, μπορεί να δοθεί, για λό¬ 
γους δημόσιου συμφέροντος, με απόφαση του Υπουρ¬ 
γού Ανάπτυξης. 

Άρθρο 25 

Στο άρθρο 26 του ν. 1514/1985 (ΦΕΚ 13 Α') προστίθε¬ 
ται παράγραφος 6 ως εξής: 

«6. Υπάλληλοι μόνιμοι ή με σχέση εργασίας ιδιωτικού 
δικαίου αορίστου χρόνου, που ανήκουν στην κατηγορία 
του τεχνικού επιστημονικού προσωπικού, κατά την έν¬ 
νοια του άρθρου 20, οι οποίοι υπηρετούσαν στα ερευνη¬ 
τικά κέντρα και ανεξάρτητα ερευνητικά ινστιστούτα μέ¬ 
χρι την 31.12.2004 και είναι κάτοχοι διδακτορικού διπλώ¬ 
ματος, κρίνονται μια μόνο φορά, ύστερα από αίτησή 
τους, από τις ειδικές επιτροπές κρίσεων των οικείων 
ερευνητικών κέντρων και ανεξάρτητων ερευνητικών ιν¬ 
στιτούτων, σύμφωνα με τα προβλεπόμενα στις διατάξεις 

του παρόντος νόμου, για ένταξή τους σε μια από τις βαθ¬ 
μίδες Α', Β', Γ' ή Δ’ των ερευνητών, σε προσωποπαγή 
θέση. Οι αιτήσεις που αναφέρονται στο προηγούμενο 
εδάφιο υποβάλλονται μέχρι την 31.12.2005. Σε ερευνη¬ 
τικά κέντρα των οποίων θέση Διευθυντή ινστιτούτου εί¬ 
ναι κενή, εισηγητής της αρμόδιας ειδικής επιτροπής κρί¬ 
σεων ορίζεται ο Διευθυντής του οικείου ερευνητικού κέ¬ 
ντρου. Η δαπάνη που απαιτείται από την εφαρμογή της 
προηγούμενης παραγράφου καλύπτεται από τον τακτικό 
προϋπολογισμό των οικείων ερευνητικών κέντρων και 
των ανεξάρτητων ερευνητικών ινστιτούτων.» 

Άρθρο 26 

Στο άρθρο 15 του ν. 3205/2003 (ΦΕΚ 297 Α') προστί¬ 
θεται πέμπτη παράγραφος ως εξής: 

«5. Ο συνολικός χρόνος προϋπηρεσίας των υπαλλή¬ 
λων και του ερευνητικού προσωπικού, που υπηρέτησαν 
με σχέση ιδιωτικού δικαίου, ορισμένου ή αορίστου χρό¬ 
νου, στο Ινστιτούτο Θαλάσσιας Βιολογίας Κρήτης 
(Ι.ΘΑ.ΒΙ.Κ.) λογίζεται ως δημόσια υπηρεσία και λαμβάνε- 
ται υπόψη για τον υπολογισμό και τη λήψη του χρονοε- 
πιδόματος, καθώς και για την κατάταξη και εξέλιξη των 
ανωτέρω υπαλλήλων και του ερευνητικού προσωπικού 
στα μισθολογικά κλιμάκια του άρθρου 3. Κατά τα λοιπά 
ισχύουν τα προβλεπόμενα στην παρ. 2 του άρθρου 34 
του π.δ. 164/2003 (ΦΕΚ 131 Α'). Η δαπάνη που απαιτεί¬ 
ται για την εφαρμογή του προηγούμενου εδαφίου καλύ¬ 
πτεται από τον εγκεκριμένο τακτικό προϋπολογισμό του 
Ελληνικού Κέντρου Θαλασσίων Ερευνών (ΕΛ.ΚΕ.Θ.Ε.).» 

Άρθρο 27 

Οι παράγραφοι 3, 4,11 και 12 του άρθρου 4 του 
ν. 2773/1999 (ΦΕΚ 286 Α') αντικαθίστανται ως ακολούθως: 

«3. Η Ρ.Α.Ε. συγκροτείται από επτά (7) μέλη τα οποία 
διακρίνονται για την επιστημονική τους κατάρτιση και 
την επαγγελματική τους ικανότητα και διαθέτουν εξειδι- 
κευμένη εμπειρία σε θέματα αρμοδιότητάς τους. 

4. Τα μέλη της Ρ.Α.Ε. επιλέγονται ύστερα από προκή¬ 
ρυξη που δημοσιεύεται σε τέσσερις, τουλάχιστον, ημε¬ 
ρήσιες εφημερίδες πανελλήνιας κυκλοφορίας. Ύστερα 
από πρόταση του Υπουργού Ανάπτυξης και γνώμη της 
Επιτροπής Θεσμών και Διαφάνειας της Βουλής, τρία (3) 
άπό τα ανωτέρω μέλη της Ρ.Α.Ε. επιλέγονται από το 
Υπουργικό Συμβούλιο και διορίζονται με πράξη του στις 
θέσεις του Προέδρου και των Α'και Β' Αντιπροέδρων 
της Αρχής αυτής. Τα λοιπά μέλη της Ρ.Α.Ε. διορίζονται 
με απόφαση του Υπουργού Ανάπτυξης. 

11. Με κοινή απόφαση των Υπουργών Οικονομίας και 
Οικονομικών και Ανάπτυξης καθορίζονται οι αποδοχές 
του Προέδρου, των Αντιπροέδρων και των μελών της 
Ρ.Α.Ε. κατά παρέκκλιση από κάθε γενική και ειδική διά¬ 
ταξη. Η δαπάνη που προκαλείται από την εφαρμογή του 
προηγούμενου εδαφίου βαρύνει τον προϋπολογισμό της 
Ρ.Α.Ε.. 

12. Η Ρ.Α.Ε. στις σχέσεις της με τις άλλες Αρχές και 
τους τρίτους, καθώς και ενώπιον των δικαστηρίων, εκ¬ 
προσωπείται από τον Πρόεδρό της. Σε περίπτωση κωλύ¬ 
ματος ή απουσίας του Προέδρου, από τον Α' Αντιπρόε¬ 
δρο και, σε περίπτωση κωλύματος ή απουσίας αυτού, 
από τον Β' Αντιπρόεδρο. Ο Πρόεδρος της Ρ.Α.Ε. μπορεί 
με αποφάσεις του να εξουσιοδοτεί μέλη αυτής ή μέλη 
της Γραμματείας να ενεργούν για λογαριασμό του και να 


τον εκπροσωπούν για συγκεκριμένη πράξη ή ενέργεια ή 
κατηγορία πράξεων ή ενεργειών.» 

Άρθρο 28 

Το στοιχείο γ' της παρ. 2 του άρθρου 11 του ν. 3279/ 
2004 (ΦΕΚ 205 Α ') αντικαθίσταται, από τότε που ίσχυσε, 
ως εξής: 

«γ) Το ύψος της τυχόν αύξησης των διδάκτρων που 
καταβάλλονται στα νηπιαγωγεία, δημοτικά σχολεία, γυ¬ 
μνάσια και λύκεια της ιδιωτικής εκπαίδευσης κατά τα, 
πέραν του πρώτου, διδακτικά έτη δεν υπερβαίνει το πο¬ 
σοστό που προκύπτει σύμφωνα με τον τύπο: 0,35Χ+ 
0,65Ψ=Ζ. 

Ως X ορίζεται η ετήσια μεταβολή του γενικού δείκτη 
τιμών καταναλωτή του προηγούμενου έτους, σε μέσα 
επίπεδα, όπως αυτή ανακοινώνεται από την Εθνική Στα¬ 
τιστική Υπηρεσία (Ε.Σ.Υ.Ε.), ως Ψ ορίζεται η μέση αύξη¬ 
ση των αμοιβών εκπαιδευτικών ιδιωτικών σχολείων κατά 
το ημερολογιακό έτος μέσα στο οποίο αρχίζει το αντί¬ 
στοιχο διδακτικό έτος και ως Ζ ορίζεται το ανώτατο πο¬ 
σοστό αύξησης. Η μέση αύξηση Ψ ορίζεται ως ο αριθμη¬ 
τικός μέσος όρος των ποσοστών αύξησης των αμοιβών 
που αντιστοιχούν σε κάθε μισθολογικό κλιμάκιο εκπαι¬ 
δευτικού με τέσσερα (4) έτη σπουδών. 

Για το διδακτικό έτος 2004-2005 ισχύει ότι Χ=3,5% και 
Ψ=9,77%, ενώ βάσει του παραπάνω τύπου προκύπτει ότι 
Ζ=7,58%. 

Με απόφαση του Υπουργού Ανάπτυξης, η οποία εκδί- 
δεται το αργότερο μέχρι τον Μάιο κάθε έτους, προσδιο¬ 
ρίζεται η μέση αύξηση των αμοιβών των εκπαιδευτικών 
ιδιωτικών σχολείων για το ημερολογιακό έτος, μέσα στο 
οποίο αρχίζει το αντίστοιχο διδακτικό έτος και ανακοι¬ 
νώνεται το ανώτατο ποσοστό αύξησης Ζ των διδάκ¬ 
τρων.» 

ΜΕΡΟΣ ΤΡΙΤΟ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 29 

1. Μέχρι την έκδοση των προεδρικών διαταγμάτων 
που προβλέπονται στις παραγράφους 11,12 και 13 των 
άρθρων 1 και 4 αντιστοίχως, του παρόντος νόμου, εξα¬ 
κολουθούν να ισχύουν οι διατάξεις των προεδρικών δια¬ 
ταγμάτων 12/2005 (ΦΕΚ 10 Α') και 58/2005 (ΦΕΚ 87 Α') 
και οι διατάξεις που εκδόθηκαν κατ’ εξουσιοδότηση του 
ν. 2323/1995, κατά το μέρος που δεν έρχονται σε αντί¬ 
θεση με τις διατάξεις του παρόντος νόμου. Η ισχύς των 
αδειών υπαίθριου, πλανόδιου ή στάσιμου εμπορίου, που 
λήγουν αυτοδικαίως, σύμφωνα με τα προβλεπόμενα στο 
πρώτο εδάφιο της παρ. 1 του άρθρου 5 του ν. 3190/ 2003 
(ΦΕΚ 249 Α') και στο π.δ. 12/2005 (ΦΕΚ 10 Α') που εκ- 
δόθηκε κατ’ εξουσιοδότηση του νόμου αυτού, παρατεί- 
νεται αυτοδικαίως μέχρι την 31.3.2006. 

Σε όσους κατέχουν άδεια άσκησης υπαίθριου στάσι¬ 
μου εμπορίου που έχει εκδοθεί μέχρι την 30.6.2005 και 
ασκούσαν αποδεδειγμένα, κατά κύριο επάγγελμα, τη 
σχετική δραστηριότητα στις λαϊκές αγορές, μπορεί να 
χορηγηθεί άδεια επαγγελματία πωλητή λαϊκών αγορών. 
Με απόφαση του Υπουργού Ανάπτυξης καθορίζονται οι 
όροι, οι προϋποθέσεις, η διαδικασία και κάθε αναγκαία 
λεπτομέρεια για τη χορήγηση των ανωτέρω αδειών. 

2. Οι διατάξεις του άρθρου 9 του παρόντος νόμου δεν 

εφαρμόζονται: α) σε καταστήματα λιανικού εμπορίου για 
τα οποία μέχρι τη δημοσίευση του παρόντος νόμου έχει 
χορηγηθεί άδεια από την αρμόδια πολεοδομική υπηρε¬ 
σία στο όνομα του κυρίου ή του μισθωτή του καταστήμα¬ 
τος, εφόσον η αίτηση με τα αναγκαία δικαιολογητικά εί¬ 
χε υποβληθεί στην ανωτέρω υπηρεσία, τουλάχιστον 
έναν (1) μήνα πριν από τη δημοσίευση του παρόντος νό¬ 
μου, β) σε καταστήματα λιανικού εμπορίου για τα οποία 
έχουν καταρτισθεί επαγγελματικές μισθώσεις με τογ 
όρο της ανέγερσης κτιρίου ή της διενέργειας εκτεταμέ¬ 
νων επισκευών, εφόσον έχουν θεωρηθεί από την αρμό¬ 
δια δημόσια οικονομική υπηρεσία (Δ.Ο.Υ.) οι οικείες συμ¬ 
βάσεις μισθώσεως και έχει υποβληθεί στην αρμόδια πο¬ 
λεοδομική υπηρεσία η αίτηση με τα αναγκαία δικαιολο- 
γητικά για την έκδοση της σχετικής άδειας, τουλάχιστον 
ένα (1) μήνα πριν από τη δημοσίευση του παρόντος νό¬ 
μου και γ) σε περιπτώσεις αγοράς ακινήτων για ανέγερ¬ 
ση ή λειτουργία καταστήματος λιανικού εμπορίου εφό¬ 
σον έχουν νομίμως μεταγράφει τα οικεία συμβόλαια με¬ 
ταβίβασης και έχει υποβληθεί στην αρμόδια πολεοδομι¬ 
κή υπηρεσία η αίτηση με τα αναγκαία δικαιολογητικά για 
την έκδοση της σχετικής άδειας, ένα (1) τουλάχιστον 
μήνα πριν από τη δημοσίευση του παρόντος νόμου. 

3. Τα κάθε μορφής «παζάρια» και εμποροπανηγύρεις, 
που έχουν ιδρυθεί από δήμους ή κοινότητες, ή καθιερω¬ 
θεί εθιμικά ή με διατάγματα, καταργούνται από τη δημο¬ 
σίευση του παρόντος νόμου και παύουν να ισχύουν οι 
συμβάσεις που έχουν καταρτιστεί μεταξύ δήμων ή κοινο¬ 
τήτων και φυσικών ή νομικών προσώπων, με αντικείμενο 
την παραχώρηση δημόσιου χώρου, για την οργάνωση και 
λειτουργία «παζαριού». Η λύση των συμβάσεων αυτών 
γίνεται αζημίως για τα συμβαλλόμενα μέρη. 

4. Οι πωλητές λευκών ειδών, εφόσον για την εμπορική 
τους δραστηριότητα χρησιμοποιούσαν, πριν από την 
έναρξη ισχύος του παρόντος νόμου, όχημα χαρακτηρι¬ 
σμένο από το Υπουργείο Οικονομίας και Οικονομικών 
ως κινητό κατάστημα, εξαιρούνται από τον περιορισμό 
που ορίζεται στην περίπτωση β' της παραγράφου 3 του 
άρθρου 1 του ν. 2323/1995, όπως αντικαθίσταται με το 
άρθρο 1 του παρόντος νόμου. 

5. Σε όσους παραβαίνουν τις αγορανομικές διατάξεις, 
οι οποίες εκδίδονται σύμφωνα με τις διατάξεις 1, 2, 2α 
και 5 του Αγορανομικού Κώδικα, επιβάλλονται οι διοικη¬ 
τικές κυρώσεις της παραγράφου 5 του άρθρου 14 του 
παρόντος νόμου, πέραν των ποινικών κυρώσεων που 
προβλέπονται στην παράγραφο 15 του άρθρου 30 του 
Αγορανομικού Κώδικα. 

Άρθρο 30 

Για το παραδεκτό της συζήτησης των προσφυγών που 
ασκούνται μετά την ισχύ του παρόντος νόμου, κατά των 
αποφάσεων με τις οποίες επιβάλλονται πρόστιμα, σύμ¬ 
φωνα με τις διατάξεις του πρώτου και δεύτερου μέρους 
του παρόντος νόμου απαιτείται η κατάθεση παραβόλου 
ποσού ίσου με το είκοσι τοις εκατό (20%) του επιβαλλό¬ 
μενου προστίμου, το οποίο δεν μπορεί να υπερβεί το πο¬ 
σό των πέντε χιλιάδων (5.000) ευρώ. 

Άρθρο 31 

Με προεδρικό διάταγμα, που εκδίδεται ύστερα από 
πρόταση του Υπουργού Ανάπτυξης, επιτρέπεται η κωδι¬ 


κοποίηση, σε ενιαίο κείμενο, των διατάξεων της κείμε¬ 
νης νομοθεσίας για το υπαίθριο εμπόριο. Κατά την κωδι¬ 
κοποίηση επιτρέπεται η μεταβολή των άρθρων, των πα¬ 
ραγράφων και των εδαφίων, η διαγραφή, η σύμπτηξη ή η 
διεύρυνση του αριθμού των άρθρων, η απόδοση του κει¬ 
μένου στη δημοτική, καθώς και οποιαδήποτε αναγκαία 
φραστική μεταβολή, χωρίς αλλοίωση της έννοιας του 
ισχύοντος κειμένου. 

Άρθρο 32 

Καταργούμενες διατάξεις 

1. Από την έναρξη ισχύος του παρόντος νόμου καταρ- 
γούνται: α) οι διατάξεις των άρθρων 3, 6 και 8 του 
ν. 1470/1938, β) το δεύτερο εδάφιο της περίπτωσης 
β της παρ. 9 του άρθρου 7 του ν. 2557/1997 (ΦΕΚ 271 
Α'), γ) η προτελευταία και τελευταία περίοδος της παρα¬ 
γράφου 4 του άρθρου 58 του ν. 998/1979 (ΦΕΚ 289 Α ), 
όπως η παράγραφος αυτή προστέθηκε με τις διατάξεις 
της παρ. 4 του άρθρου 2 του ν. 2941/2001 (ΦΕΚ 201 Α') 
και δ) το άρθρο 4 του ν. 2323/1995. 

2. Κάθε άλλη γενική ή ειδική διάταξη που αναφέρεται 
σε θέματα τα οποία ρυθμίζονται από τον παρόντα νόμο ή 
είναι αντίθετη προς τις διατάξεις αυτού. 

Άρθρο 33 

1. Τα χημικά εργαστήρια της Διεύθυνσης Τεχνικού 
Ελέγχου της Γενικής Γραμματείας Καταναλωτή του 
Υπουργείου Ανάπτυξης, όπως ορίζονται από τις διατά¬ 
ξεις του π.δ. 197/1997 (ΦΕΚ 156 Α'), μπορούν να παρέ¬ 
χουν σε οργανισμούς, επιχειρήσεις και ιδιώτες, ύστερα 
από αίτησή τους, υπηρεσίες εκτέλεσης οργανοληπτικών 
και φυσικοχημικών αναλύσεων ελαιολάδου, πυρηνέλαι¬ 
ου και άλλων καταναλώσιμων ελαίων, να χορηγούν πι¬ 
στοποιητικά ποιότητας των προαναφερόμενων ελαίων ή 
να παρέχουν άλλες συναφείς εργασίες. Γ ια τις υπηρεσί¬ 
ες και εργασίες του προηγούμενου εδαφίου, εισπράττο- 
νται από τους ενδιαφερομένους συναφή τέλη σύμφωνα 
με τις διατάξεις της Υ.Α. 3002640/1552/6.2.2002 (ΦΕΚ 
161 Β). 

2. Τα τέλη που εισπράττονται σύμφωνα με την προη¬ 
γούμενη παράγραφο, καθώς και το ποσοστό πενήντα 
τοις εκατό (50%) από τα έσοδα που προέρχονται από 
πρόστιμα που επιβάλλονται σύμφωνα με την παρ. 3 του 
άρήρου 14 του ν. 2251/1994 (ΦΕΚ 191 Α') αποτελούν 
έσοδα του Κρατικού Προϋπολογισμού, τα οποία διατίθε¬ 
νται μέσω ειδικού κωδικού, που εγγράφεται στον προϋ¬ 
πολογισμό της Γενικής Γραμματείας Καταναλωτή του 
Υπουργείου Ανάπτυξης, αποκλειστικά για: 

(α) την κάλυψη των λειτουργικών δαπανών της Γενι¬ 
κής Γραμματείας Καταναλωτή, 

(β) τις αμοιβές των μελών επιτροπών που εξετάζουν 
τους φακέλους των υποθέσεων για τις οποίες επιβάλλο¬ 
νται διοικητικές κυρώσεις, 

(γ) τις αμοιβές των μελών της οργανοληπτικής ομάδας 
δοκιμαστών ελαιολάδου, 

(δ) τις αμοιβές των κλιμακίων που ελέγχουν στην αγο¬ 
ρά την εφαρμογή της νομοθεσίας για την προστασία του 
καταναλωτή, 

(ε) την αμοιβή που καταβάλλεται για υπηρεσίες που 
παρέχουν πραγματογνώμονες ή εργαστήρια δοκιμών 
που ανήκουν σε αναγνωρισμένους φορείς, που αφορούν 

στον έλεγχο της συμμόρφωσης των καταναλωτικών 
προϊόντων και υπηρεσιών με την ισχύουσα συναφή νομο¬ 
θεσία. 

3. Με αποφάσεις του Υπουργού Ανάπτυξης ρυθμίζεται 
κάθε αναγκαία λεπτομέρεια σχετική με τα ανωτέρω θέ¬ 
ματα. 

Άρθρο 34 

Στηνπαρ. 7 του άρθρου 7 του ν. 2496/1997 (ΦΕΚ87 Α') 
προστίθεται εδάφιο ως εξής: 

"Ως ασφαλιστική περίπτωση θεωρείται και η εξαγορά 
των ασφαλιστηρίων συμβολαίων ζωής, που έχουν και 
επενδυτικό χαρακτήρα και τα οποία σχηματίζουν αξίες 
εξαγοράς, κατά την έννοια των διατάξεων του παρόντος 
νόμου. Στην περίπτωση αυτή, ο ασφαλιστής οφείλει να 
καταβάλειτο ποσό των αξιών εξαγοράς και το τυχόν προϊ¬ 
όν Υπεραπόδοσης του Μαθηματικού Αποθέματος, που 
προβλέπεται στις διατάξεις του ν.δ. 400/1970 (ΦΕΚ10 Α'), 
εντόςτριάντα (30) ημερών από την ημερομηνία υποβολής 
της αίτησης από τον δικαιούχο. Αν παρέλθει άπρακτη η 
προθεσμία του προηγούμενου εδαφίου, ο Υπουργός Ανά¬ 
πτυξης επιβάλλει πρόστιμο στον ασφαλιστή από τρεις χι¬ 
λιάδες (3.000) μέχρι εξήντα χιλιάδες (60.000) ευρώ. Το 
πρόστιμο που προβλέπεται στο προηγούμενο εδάφιο 
αποτελεί δημόσιο έσοδο και καταχωρείται στον κωδικό 
αριθμό εσόδου (Κ.Α.Ε.) 3739." 

Άρθρο 35 

Στο άρθρο 15 του π.δ. 394/1996 (ΦΕΚ 266 Α) προστίθε¬ 
ται νέα παράγραφος 6 ως εξής: 

"6. Για το παραδεκτό της άσκησης ένστασης σύμφωνα 
με τις παραγράφους 1 και 2, προσκομίζεται παράβολο κα¬ 
τάθεσης υπέρ του Δημοσίου ποσού ίσου με το 0,10 επί 
τοις εκατό (0,10%) επί της προϋπολογισμένης αξίας του 
υπό προμήθεια είδους, το ύψος του οποίου δεν μπορεί να 
είναι μικρότερο των χιλίων (1.000) και μεγαλύτερο των πέ¬ 
ντε χιλιάδων (5.000) ευρώ. Το παράβολο αποτελεί δημό¬ 
σιο έσοδο και καταχωρείται στον κωδικό αριθμό εσόδου 


(Κ.Α.Ε.) 3741 ("παράβολα από κάθε αιτία"). Με κοινή από¬ 
φαση των Υπουργών Οικονομίας και Οικονομικών και 
Ανάπτυξης μπορεί να αναπροσαρμόζονται το ποσοστό 
του παράβολου και το ύψος των ανωτέρω ποσών." 

Άρθρο 36 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
ση του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Ιωάννινα, 16Αυγούστου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Π. ΠΑΥΛΟΠΟΥΛΟΣ 

ΑΝΑΠΤΥΞΗΣ 

Δ. ΣΙΟΥΦΑΣ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 

ΔΙΚΑΙΟΣΥΝΗΣ 

Α. ΠΑΠΑΛΗΓΟΥΡΑΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΑΓΡΟΤΙΚΗΣ 

ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ 

Π. ΤΑΤΟΥΛΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, ΙδΑυγούστου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 





3220 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΙ.ς^Γ - β-ιτΐ3ίΙ: ννββιτίθΗίθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 βυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΘ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίπίθπίθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβι-ηβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























